"Гаишник" булыу еңелме?\n3 место – АЮПОВА АЛЬФИЯ,\n(газета «Башкортостан», 9 июля 2013)\nУларға ҡарашым ҡырҡа үҙгәрҙе...\nЙә, дөрөҫөн генә әйтегеҙ әле: кем ЮХХДИ инспекторҙарын хөрмәт итә, уларға юлда тәртип булдырыусы тип ҡарай? Сыбар таяғын болғап, ришүәт талап итеүсе, бай һәм рәхәт йәшәүсе кеше күҙ алдына баҫа шунда уҡ. Ә күпме лаҡап уйлап сығарылған улар тураһында. Әйтерһең, "гаишник" юлда тәртипте күҙәтмәй, ә һәр кемгә мөмкин тиклем күберәк штраф һалыуҙы маҡсат итеп ҡуя. Машинам булмаһа ла, бөтәһе менән бергә уларҙы "яратмаҫҡа" күнегеп барам икән.\nИң мөһиме — ғәҙеллек!\nКөндәрҙән бер көндө ЮХХДИ-ҙан үҙемә "гаишник" булып ҡарарға тәҡдим иткәстәр, аптырабыраҡҡалдым. Ҡулдан килерме? Автоһәүәҫкәрҙәр быны нисек ҡабул итер? Дежур итеү төнгә тура килә, йоҡоһоҙ түҙеп булырмы? Һорауҙар күп булһа ла, ҡыҙыҡһыныу үҙенекен итте. Оҙон һүҙҙеңҡыҫҡаһы: бер көнгә, дөрөҫөрәге, төнгәүҙем "гаишник"ка әйләндем. Был көндә Башҡортостанда эскән водителдәрҙе тотҡарлау буйынса акция ойошторолдо. Шуныһын әйтергә кәрәк: махсус рейд хаҡында алдан уҡ хәбәр ителде, һәм автоһәүәҫкәрҙәр уның тураһында белә ине. Беҙҙе, "өр-яңы гаишниктарҙы", Өфөнөң Юл-патруль хеҙмәте полкынан эшкә ебәрҙеләр. Инспекторҙарҙы теҙеп ҡуйҙылар, әйтерһең, хәрбиҙәр. Был, аңлатыуҙарынса, развод тип атала икән. Республиканың баш автоинспекторы Динар Ғилметдинов үҙе килеп, уңыш теләне.\n— Иң мөһиме — ғәҙеллек һәм иплелек. Һәр кем менән итәғәтле мөнәсәбәттә булығыҙ, — тип оҙатып ҡалды ул.\nБыл көндә баш ҡала һәм республика юлдарына 300-гә яҡын машина сыҡты. Рейдта ҡатнашырға тип килгән журналистар ҙа байтаҡ ине, уларҙы машиналарға — инспекторҙар янына ултыртып ебәрә торҙолар.\nМиңә килгәндә, иң "текә" машинаға эләктем, ахырыһы. "BMW" маркаһының бишенсе моделе ине ул. Аптырауҙан асҡан ауыҙымды ла ябырға онотоп, кабинаһына индем. Минең менән бергәөс инспектор — Риф, Артур һәм Артем атлы егеттәр — ултырҙы.\n— Беҙҙең "гаишниктар"ҙы ҡайһылай хөрмәт итәләр, хәтәр шәп машина биреп ҡуйғандар, — тим, һаман ғәжәпләнеүемде йәшерә алмай.\n— Ә бындай машина беҙҙең кеүек иң яҡшы хеҙмәткәрҙәргә генә эләгә ул, — тине егеттәр, көлөшөп.\nЫсынбарлыҡта иһә, әлеге "BMW" ҡасандыр президентты оҙатып йөрөгән машиналарҙың береһе булған. Аҙаҡ уны ЮХХДИ идаралығына тапшырғандар. Һәм, күрәһең, ысынлап та уны иң шәптәргә генә бирәләрҙер, тип ҡуйҙым. Һәр хәлдәүҙемде бик уңайлы тойҙом. Артта урын киң, рәхәтләнеп ултырырға була.\nАлдан уҡ киҫәттеләр: патруль киске сәғәт алтынан таңғы бишкә тиклем дауам итә. Һе, йома көн, иртәнән алып редакцияла эшлә лә, тағы төнө буйы ҡала урамдарында йөрөргә тура килерме ни? Моғайын, егеттәр алдағы бер-ике көндә йоҡоларын туйҙырып сыҡҡандыр, ә миңә ял юҡ бит! Йоҡо килә башлау менән ҡайтып китермен, тип уйлап ҡуйҙым эстән генә. Әйткәндәй, аҙаҡ хаталаныуым асыҡланды: егеттәр ҙә иртәнсәктән эштә икән.\nБер кемгә ләөҫтөнлөк юҡ\nКиске сәғәт ете тирәһе. Өфөлә был ваҡыт өсөн ғәҙәти тығындар. Эштән өйөнәҡайтыусылар етмәгән, йома булғас, баш ҡаланан райондарға юлланыусылар ҙа бихисап. Яйлап ҡына төп ағым менән киләбеҙҙә туҡтап ултырабыҙ. Йән көйә башланы, "мигалка"лы машинала махсус кейемле инспекторҙар менән кил дә, бөтә "ябай" кеше кеүек тығында ултыр, имеш... Сигналды тоҡандырып, ҡысҡыртып үтеп китеп булмаймы икән? Беҙ бит уйнарға түгел, эшләргә китеп барабыҙ! Быныңөсөн вәкәләттәре лә бар, минеңсә. Юҡәй, беҙ торасаҡ Чернышевский урамына тиклем башҡалар менән бер тиҙлектә, яйлап килеп еттек. Күрәһең, ярамайҙыр...\nТөндә лә эшләйәсәгемде алдан белгәнлектән, йылы ғына кейенгәйнем, әммә юл буйында артыҡ хәрәкәтһеҙ ярты сәғәт самаһы тороу менән өшөтә башланы. Ҡараңғы төшөүгә ел көсәйеп, ямғыр яуа башлағас, тағы ла һыуытҡас, түҙмәнем, йылы машина эсенә инеп ултыра һалдым. Егеттәр ҙә хәлемә инде. "Башҡа сығып йонсома, барыбер тәртип боҙоусыларҙы машинаға индерәбеҙ бит", — тинеләр.\nБер туҡтауһыҙһөйләп торған рацияны тыңлай башланым. Тегендә ләһәләкәт, бында ла авария... Рация аша иң яҡын постарҙы юл-транспорт ваҡиғаларын теркәргә саҡыралар. Үәт, йөрөй белмәй халыҡ! Баш ҡалала көнөнә йөҙләп, әһауа шарттары насар булғанда хатта 200-300 авария теркәлә тигәндәре дөрөҫтөр, күрәһең. Бынан тыш, башҡа мөһим хәбәрҙе лә рация аша еткерәләр булып сыҡты. Беҙҙең машина торған урамға яҡын ғына ерҙә бер егет, фатирға инеп, хужабикәне талаған, телефоны менән сумкаһын алып киткән. Енәйәтсенең төҫ-ҡиәфәтен, нимә кейеүен әйттеләр. "Был полиция хеҙмәткәрҙәренең эше түгелме икән?" — тип уйлап та өлгөрмәнем, машинаға ингән Артем аңлатма бирәһалды.\n— Беҙ бөтәбеҙҙә — эске эштәр органдары хеҙмәткәрҙәре бит. Ул енәйәтсене урам буйында күреп ҡалһаҡ, әлбиттә, танау бороп ултырмаясаҡбыҙ. Тотоп, полиция участкаһына алып барырға тейешбеҙ, — тине ул.\nБөтмәҫ-төкәнмәҫ авария, талау осраҡтары тураһында хәбәр килә лә килә. Ике машинаны урлағандар, тип әйттеләр. Бер урында тәҙрәһен ватып алып киткәндәр, икенсеһендәөйҙәш ир, ҡатындан асҡысын һорап тороп, машинаһы менән юғалған. Ыҙғыш сыҡҡандыр инде, моғайын, араларында... Ҡараңғы төшә башлағас, Черниковкала йәшәгән IV класс уҡыусыһының юғалыуы тураһында хәбәр иттеләр. Ул төштән һуңөйөнән сығып киткән дәҡайтмаған. Малайҙың олағыуына бер сәғәт самаһы ваҡыт үткән. Беҙҙә полиция эшләмәй, юғалған кешене өс көн үтмәйенсә эҙләмәй, тип уларҙы әрләргә яраталар. Минең иһәҡараш үҙгәрҙе. Шунда уҡ бөтәҡалаға ориентировка таратҡандар, баланы эҙләүгә бөтә көстәрен һалғандар бит. Хәлдең ни менән бөткәнен генә белә алманым. Тапҡандарҙыр, сөнки аҙаҡ ундай-бындай алама хәбәр ишетелмәне.\nЭйе, ҡалабыҙүҙ көйө менән йәшәй. Машинала бер нисә сәғәт рация тыңлап ултырып ҡына ла был тормоштоң бөтөнләй икенсе, башҡаларҙың күҙенә салынмаған, күпселеккә ят тойолған хәүефле яғы менән саҡҡына булһа ла “осраштым”.\nКүп тәүтмәй, машинаға тәртип боҙғандарҙы берәм-берәм индерә башланылар. Маҡсатыбыҙ эскелеккәҡаршы көрәш булһа ла, поста торған хеҙмәткәрҙәр башҡа хилафлыҡтарға ла күҙ йомоп ҡарай алманы, әлбиттә. Тәүге ир хәүефһеҙлек ҡайышын таҡмаған булып сыҡты. Уныңүҙен йәмһеҙ тотоуы оҡшаманы. Тәүҙә "ебәрегеҙҙәҡуйығыҙ инде, ҡабаланам" тип һорап ҡараны, аҙаҡ хәлен һөйләп бирҙе. Имеш, ул бик абруйлы кешене йөрөтә, биш минутҡа ғына тип, үҙ эше буйынса сығып киткән дә килеп ҡапҡан. Әле уҫал начальнигы телефон аша саҡырта. Быны аңлатҡандан һуң да ебәрергә теләмәгәстәр, насар һүҙҙәр әйтеп әрләшә башланы. Протокол төҙөп ултырған Артем, екереүсегә иғтибар итмәҫкә тырышып, үҙ эшен башҡара. Улар бындай мөнәсәбәткәөйрәнеп тә бөткәндер шул.\nБеҙҙең машина торған урын "Галерея Арт" сауҙа һәм күңел асыу үҙәге янында ине. Уның ишеге янында ғына светофор һәм йәйәүлеләр өсөн "зебра" бар. Күңел асырға килгән халыҡ, айырыуса йәштәр, башҡаларҙы уйламай — машинаһын шул "зебра"ла ташлай ҙа китә. Һөҙөмтәлә башҡа машиналар үтә алмай тығыла, йәйәүлеләр йә тегенән, йә бынан бысраҡ машиналарға ышҡыла-ышҡыла уҙырға мәжбүр. Ә юл хәрәкәте ҡағиҙәләренә ярашлы, автомобилде йәйәүлеләр үткәүеле өҫтөндә йәки уға тиклем 5 метрҙан кәм алыҫлыҡта ҡалдырғандар өсөн арыу ғына штраф ҡаралған. Шул тирәлә күпләп "гаишниктар" йөрөгәнен күрә тороп та ҡағиҙәне һанға һуҡмаусылар аптыратты. Шулай ҙа тәртип боҙған һәр кешене берәм-берәм тотоп, штраф һала башлағас, "тимер ат"ын ҡайҙа етте шунда ҡалдырып китеүселәр һирәгәйҙе.\nҺәр береһен машинаға индереп ултырталар ҙа протокол төҙөйҙәр. Ғәйеплеләр шул арала инспектор менән һөйләшеп ала. Мин артта шым ғына тыңлап ултырам. Шуныһы ҡыҙыҡ: барыһы ла кабинаға инеү менән аҡлана башлай. Быны, әлбиттә, талап итеүсе юҡ. Шунан кемдер әрләшә, кемдер үпкәләй ҙәһөйләшмәй, ә бәғзеләр башҡа ҡағиҙә боҙмаҫҡа һүҙ биреп сығып китә. Бер нәмәгә иғтибар иттем: ҡағиҙә боҙған ҡатын-ҡыҙҙың бөтәһе лә тиерлек "йөклө" икән. Әлбиттә, бер кемдең дә эсе күренмәй, кейәүҙә булыуҙарын дәлилләгән туй балдаҡтары ла юҡ. Күрәһең, ошо юл менән улар үҙҙәрен йәлләтмәксе. Артем әйтеүенсә, ҡатын-ҡыҙҙың күбеһе штраф янау менән "ауырлы"ға әйләнә лә китә. Әйткәндәй, был алымды ир-ат та оҫта ғына файҙалана. Уларҙың күбеһе йә "ауырлы ҡатынын алырға тип килгән", йә "ул машинала көтөп ултыра".\nТөнгө икеләргә тиклем ошо үткәүелдә мәж килдек. Бик күп штраф һалынды. Әммә шуныһы ғәжәп: бер кем дә ришүәт тәҡдим итмәне. Быны, бәлки, "машинала журналист ултырғас, ҡыймағандарҙыр" тип уйлаусылар ҙа булыр. Тик, дөрөҫөн генәәйткәндә, уларҙың күбеһе минең барлыҡты һиҙмәне лә. Тағы шуныһын иҫкә төшөрәйек: ЮХХДИ-ҙыңһәр машинаһында хәҙер видеотеркәү бар, ул машиналағы хәрәкәттәрҙе, һөйләшеүҙәрҙе даими яҙҙырып тора.\nВаҡытын тура килтереп, егеттәрҙән һорамай булдыра алманым: "Ришүәтте йыш тәҡдим итәләрме?" "Сер түгел, тәҡдим итеүселәр бар, — тине егеттәр. — Тик беҙ уны алмайбыҙ".\n— Эште юғалтҡы килмәй. Ояты ла ни тора! — тине Артур.\n— Беҙҙең хеҙмәттә эш хаҡы ҙур бит хәҙер. Документ араһына 100-300 һум аҡса һалып биргән водителдәр бар, уларға көлөмһөрәп ҡарайбыҙ. Инспекторҙарҙа аҡсаға мохтажлыҡ юҡ, — тип өҫтәне Артем.\nВаҡыт үткәне һиҙелмәй. Беҙҙең төп маҡсат — иҫеректәрҙе тотоу, ә улар бер ҙә осрамай бит әле. Инспекторҙар әйтеүенсә, әлеге урын был йәһәттән бик уңышлы түгел. Ҡырын тейәргә яратыусылар күберәк төнгө клубтар, тәүлек әйләнәһенә эшләгән кафелар тирәһендә урала. Тәжрибәлерәктәре ҡаланың ситенән, ҡараңғы һәм кеше бик йөрөмәгән урамдар аша ҡайта. Ә беҙүҙәк урамдарҙың береһендә торабыҙ, бында кешеләр үтә "мәҙәниәтле". Төнгөөстәр тирәһендә, был урындан китеп, ҡала буйлап йөрөргә сыҡтыҡ. Ваҡыттыңһуң булыуына ҡарамаҫтан, Өфөнөңүҙәк урамдарында автомобилдәр мыжғып тора. Үҙебеҙҙең райондан ситкә китмәй генә тирә-яҡты урайбыҙ, юлдан тура ғына бармаған машиналарҙы туҡтатабыҙ.\nмажаралы Киноң ары торһон\nАртта шаяртып ултырам:\n— Их, егеттәр, төнө буйына йөрөйөм, ә бер "ҡыҙыҡ" ваҡиға ла булманы. Ҡыуышыу, пистәлиттән атышыу күренештәрен күҙ алдыма килтергәйнем дә, булманы һеҙҙең менән.\n— Әлбиттә, эшебеҙ тыныс түгел, шулай ҙа төрлө хәлдәр осрай. Ҡыуышырға ла тура килә, — тине егеттәр.\nБирәм тигән ҡолона — сығарып ҡуйған юлына, тиҙәрме әле? Минең менән дә шулай килеп сыҡты бит, әй. Ҡала буйлап тегеләй-былай үтә башлағас, рация аша хәүефле белдереү ишетелде. Бер иҫеректе "Opel Astra" машинаһында туҡтатҡандар, әммә инспектор уның документын алып өлгөрмәгән — теге газға баҫҡан. Тәүҙә артынан бер машина киткән, әммә, тотоп булмағас, ярҙамға икенселәрен дә саҡыралар. Беҙ быға тәүҙә бик иғтибар итмәнек, ни өсөн тигәндә, Ленин урамында йөрөйбөҙ, ә ваҡиғалар Ырымбур — Өфө трассаһында бара. Шулай ҙа егеттәрҙең иғтибар менән тыңлағанын һиҙҙем. Аңлауымса, ҡыуырға ике-өс машина китте һәм улар бер-береһенә “теге”неңҡайҙалығын рация аша хәбәр итеп кенә тора.\nШулай былар Дим биҫтәһенә юлланды, минут һайын ҡасҡындыңҡайҙа барыуы хаҡында мәғлүмәт яңғырай. Тиҙлектәре — сәғәтенә 200 километрҙан ашыу. Димде күп тигәндә 10-15 минут эсендә урап сыҡты былар! Минең менән ултырған егеттәр рацияны тағы ла иғтибарлыраҡ тыңлай башланы, сөнки инде ярты сәғәттән ашыу тота алмайҙар, ярҙам һорайҙар. Янда икенсе экипаждан Олег исемле оло йәштәге инспектор бар ине. Ул шунда уҡ: "Ҡасҡын Димде урап сығып, тағы ла ҡалаға инәсәк", — тине. Ни өсөн тигәндә, трассала ҡасып ҡотолоу өсөн бәләкәй машинаныңҡеүәте етмәйәсәк, әҡала урамдарында, ихаталар араһында юғалыу мөмкинлегенә килгәндә, "Опель" уғата уңайлы.\nҠасыусының ысынлап та Димде урап сығыуын аңлап ҡалғас, ҙур тиҙлектә биҫтәнән ҡалаға сыға торған юлға ҡыуҙыҡ. "Мәктәп" туҡталышынан йыраҡ түгел урында туҡтап, көтә башланыҡ: трасса буйлап Стәрлетамаҡ яғына еләсәкме, әллә кире ҡалаға инеп китерме? Көсөргәнеш артҡандан-арта. Рациянан әйтеүҙәренсә, енәйәтсе бына-бына беҙ ултырған ергә килеп сығасаҡ. Йөрәк шашып тибә башланы: "Ни булыр?" Сәғәт төнгө дүртенсе, машиналар һирәк кенә булһа ла һаман йөрөй. Ни генә тиһәң дә, хәүеф бар. Шул саҡ, төнгө тынлыҡты ярып, юлдан ен кеүек ҡыуған "Опель" күренде. Бөтәбеҙҙә (машинала минән тыш өс инспектор) атылырға торған уҡтай алға “осошҡа” әҙерләндек, рулдәге Артем газға баҫып-баҫып ала.\nМашина бысраҡ, номерҙарын күреү түгел, хатта төҫөн дә айырып булмай. Ул Стәрлетамаҡ яғына китмәне, ә күпер аша күтәрелеп, ҡалаға сығырға булды. Йыраҡтараҡ полиция машинаһының килгәне ишетелде, беҙҙең артта ла бер-ике "мигалка"лы автомобиль бар ине. “Баш”тағы уттарҙы тоҡандырып, машинаны ҡысҡыртып, бының артынан елдек. Салауат Юлаев проспекты буйлап ҡыуабыҙғына. Иң тәүге машина — беҙҙеке, артта тағы бер нисә экипаж. "БМW" бик ҡеүәтле: тәүҙә арттараҡҡалһаҡ та, ҡасҡынды тиҙүк ҡыуып етә башланыҡ. Янымда ултырған Олег кобураһынан пистолетын килтереп сығарҙы ла уны ҡорорға кереште. Хәлдең ни тиклем етдилеген шунда ғына аңлай башланым. Баштан йөҙ төрлө уй үтә: тимәк, атасаҡ. Ҙур тиҙлектә барғанда тәгәрмәсен пуля тишһә, ул машина ни эшләр? Яҡынайғандан-яҡынаябыҙ, килеп бәрелмәһә ярар ине! Мин әле йәш, мәғәнәһеҙһәләк булғы килмәй...\nБыл ваҡыт Олег арттағы тәҙрәне тулыһынса асты ла, ярты кәүҙәһе менән тышҡа сығып, ҡоралын тоҫҡай башланы. Әммә юлға һирәк кенә булһа ла башҡа машиналар килеп сыҡҡанлыҡтан атыуы хәүефле — пуляның бер зыянһыҙ кешегә тейеүе ихтимал. Мин шөрләй башланым. Күҙ алдына килтерегеҙ: тиҙлек — сәғәтенә 240 километрҙан ашыу! Арттағы тәҙрәне асҡас, машина хәтәр итеп шаулай башланы, һәм ярты кәүҙәһе менән тышҡа һонолған ир пистолет тоҫҡай. Ҡасҡын да алйот түгел, күрәһең, трассала бик тиҙҡыуып етәсәктәрен аңланы. Ул проспекттан барған еренән ҡапыл ғына Сун-Ят-Сен урамына боролдо. Иңҡурҡынысы ошонда башланды. Юл тар, үргә ынтылырға кәрәк. Өҫтәүенә, ямғыр ҡамасаулай. Урамда машиналар иҫ китмәле тәрән колея яһап бөткән. Ҙур тиҙлектә барғанда ҡайҙа инде уны ҡарау?! Иң алда енәйәтсе елә, артынан — беҙ, шунан тағы — дүрт-биш ЮХХДИ машинаһы. Бөтәһе лә геүләй, "мигалка"лары яна. Рация аша һаман хәбәр алышыу дауам итә, хәҙер был һөйләшеүгә Артем да ҡушылды. Егеттәр енәйәтсенеңҡайҙа боролоуын әйтеп бара. Олег тағы ҡоралына йәбеште. Тик тегене бында тотоу бөтөнләй мөмкин түгел ине. Тар юлда уны урап уҙып булмай, икенсенән, баяғы батҡаҡлы колея беҙҙең машинаны иҫ китмәле итеп “болғай” башланы. Бөтә көсөмә ишек тотҡаһына йәбештем дә шымдым. Аңлайым: былай ҙа көсөргәнешле мәлдә егеттәр алдында ҡурҡыуҙы белдерергә, сәрелдәргә ярамай, ғөмүмән, ҡамасауламаҫҡа тырышам. Бик “мах” бирге лә килмәй: мин бит журналист, ни өсөн ҡурҡып торорға тейешмен?!\nШул саҡ теге траншея үҙенекен итте: ҙур тиҙлектә килгән машинабыҙәйләнеп китеп юлға арҡыры ултырҙы. Ярай әле Артем тәжрибәле водитель булып сыҡты, үҙен тиҙ генәҡулға алды: боролдо ла артабан киттек. "Опель" бер мәлгә генә Менделеев урамына килеп сыҡты ла әллә ниндәй таныш булмаған урамдарға инеп китте һәм... шул тирәләге ихаталарҙың береһендә күҙҙән юғалды. Артынан киттек-китеүен, тик ул хәйләкәрерәк ине, күрәһең. Һыуға төшкәндәй ғәйеп булды. Бына һиңә мә! Тегеләй боролһаң да, былай ҡараһаң да, бер иш бейек йорттар. Әөҫтө-өҫтөнә тиерлек ташлап кителгән машиналар янынан үтеү мөмкин түгел. Юғалттыҡ тегене. Ихаталар араһында күпме генә уралып йөрөһәк тә, табып булманы. Артыбыҙҙан ҡыуып килгән машиналар ҙа таралып китеп эҙләне. Теге иһә машинаһын ҡалдырып ҡасҡандыр, тигән фекергә килде инспекторҙар.\nҠыуышыу бөткәндән һуң тағы бер сәғәт самаһы шуның тураһында һөйләштек. Егеттәр тотоп булмағанға көрһөнөштө, уларҙа малайҙарса ҡомар уянғайны. Ә мин шуны аңланым: бер ҙә еңел түгел инспекторҙарҙың эше. Баҡтиһәң, әгәр ошо операция барышында машина менән бер-бер хәл була ҡалһа, инспекторҙар уны үҙ аҡсаһына йүнәттерергә тейеш икән...\nБер ни тиклем ваҡыт үткәс, рациянан яңы хәбәр таралды: теге "Опель"дең хужаһын тотҡандар, ахырыһы. Хәҙер уны тәүге булып туҡтатҡан инспекторҙың тиҙ генә килеп етеүен һорайҙар, ул енәйәтсене танырға тейеш. Ҡыҙыҡөсөн беҙҙә шунда киттек: "ҡыйыу" егеттең күҙҙәренәҡарағы килә ине. Барып төштөк, күҙ алдыбыҙҙа ендәй ҡыуыусы түгел, ә бахыр ғына ҡиәфәтле ир тора. Үҙенеңғәйебен танымай, шул уҡ ваҡытта ҡалтыраныуы, үҙен көсөргәнешле тотоуы күҙгә салына. Кеҫәһе тулы әллә ниндәй дарыуҙар булыуын күреп ҡалдым. Әммә егет бер ҙә ауырыған кешегә оҡшамаған. Эштең ни менән бөткәнен көтөп тормай, артабан баш ҡала урамдарын гиҙергә киттек.\nТаң ата башланы, ә беҙһаман бер иҫеректе лә тота алманыҡ. Бер яҡтан, был, әлбиттә, шатландыра. Тимәк, баш ҡала урамдарында эскән водителдәр юҡ! Бәлки акция хаҡында автоһәүәҫкәрҙәрҙе алдан уҡ киҫәткәнгәлер. Күптәр рейд барғанын белә. Икенсе яҡтан, беҙҙеңөсөн был бик шәп түгел, ни өсөн тигәндә, егеттәр төн сыҡҡансы бер генә булһа ла эскән кешене тоторға тейеш икән. Яҙылмаған ҡағиҙәне үтәмәһәң, иртәгә лә төнгә эшкә сығырға кәрәк буласаҡ! Шуға күрә бөтә көстөһалып, һалмыш водителдәрҙе эҙләй башланыҡ.\nТөнгө дүрттә урам буйында йөрөүселәрҙең күпселеге күңел асыусылар икәнлеге аңлашыла. Һәр машинала тиерлек йәштәр. Пассажирҙарҙың бөтәһе лә тиерлек эскән, ә рулдәге кеше айныҡ. Төнгө водителдәр араһында ҡатын-ҡыҙ бик күп. Быныһы ла аңлашыла: иҫерек ирҙәрен алып ҡайтырға кәрәк тә баһа. Ваҡыттың таңға яҡынлашыуына ҡарамаҫтан, клубтар, төнгө кафелар тирәһендә халыҡ күп. Үәт күңелле йәшәй беҙҙә йәштәр, арыу тураһында уйлаусы ла юҡ.\nМине иңғәжәпләндергәне шул булды: инспекторҙар эскән кешеләрҙе тоторға тип сыҡҡан, ә алкотестер алмаған! Тәүҙә аңламайыраҡ торҙом: ни өсөндөр бер кемде ләөрҙөрөп ҡарамай бит былар. Ә эләккән һәр кешенең күҙҙәре уйнап тора, улар үҙен көсөргәнешле тота, аҡлана башлай. Аҙаҡҡына егеттәр әйтте: тестерҙар бер нисә машинала ғына бар икән. Әгәр эскәнгә оҡшаған кеше тотһаңһәм ул үҙе был турала әйтмәй икән, яҡындағы экипаждың алкотестер килтереүен һорарға кәрәк. Әгәр яңылышһаң... машинаны бушҡа ҡыуғанһың булып сыға инде. Күп кенә ваҡыт та әрәм була.\nБыл факт беҙҙең эште үтә лә ауырлаштырҙы. Тышта торған инспекторҙар водителде туҡтата, документтарын ҡараған арала ипләп кенә уны күҙәтә, еҫкәп ҡарай. Әгәр ниндәй ҙә булһа шик булһа, машинаға алып инеп ултырта һәм шунда һөйләшкән арала еҫен һиҙергә тейеш. Бына һиңә XXI быуат! Иҫеректәрҙе еҫкәп тап, имеш.\nӘйткәндәй, минең танау үтәһиҙгер. Үҙем спиртлы эсемлек ҡулланмағас, саҡҡына булһа ла “ҡырын тейәгән” кешене еҫе буйынса шунда уҡ асыҡлайым. Быны белеп ҡалған инспекторҙар мине "танау" итеп ултыртып ҡуйҙы! Йылы машинаға инеү менән еҫ тарала. Бик яуаплы һынау булды был: яңылышырһың да бер ғәйепһеҙ көйө кешене водитель танытмаһынан мәхрүм итерһең. Ҡайһы берәүҙәр шунда уҡәйтә: "Машинам тулы эскән кеше, шуға еҫһеңгәндер". Нисек кенә булмаһын, бер кемгә лә "ғәйепле" тигән хөкөм сығарманым.\nЮл хәрәкәте хәүефһеҙлеге дәүләт инспекцияһы ярлы ойошмаларҙан түгел. Юлдағы эскеселәргәҡаршы көрәш еңел түгел, ә имен тормош өсөн барғанда шул алкотестерҙарҙы ғына һатып алырға булалыр инде, моғайын, тигән уйҙар ҡалды.\nРейд таңғы бишкә тиклем дауам итергә тейеш, тигәйнеләр. Ысынын ғына әйткәндә, төнгө сәғәт 1 йә 2 тулыу менән ҡайтып китермен тип уйлағайным. Тик өйгәҡайтып ингәндә, сәғәттең алтынсы киткәнен күреп аптырап ҡалдым: ваҡыттыңүткәне һиҙелмәй ҙәҡалған. Һәр хәлдә минеңөсөн бик ҡыҙыҡлы тәжрибә булды был. Һығымталар шундай: инспекторҙарҙың эше, ысынлап та, ауыр. Төн буйы йөрөнөк, ә ашау-эсеү эләкмәне. Айырыуса ҡышҡы-яҙғы, көҙгө осорҙа йәки ямғыр ваҡытында. Ришүәт биреүселәр бөтөнләй тойолманы. Инспекторҙар эш хаҡынан ҡәнәғәт һәм уны юғалтҡылары килмәй. Тағы шуныһын әйтеү урынлылыр: егеттәр күкрәк һуғып, ҡағиҙә боҙоп, тиҙлекте арттырып йөрөмәне. Күңелсәк, алсаҡ, шаяртып алырға әүәҫ булыуҙары бергә башҡарған эште еңеләйтте генә.\nЭске эштәр органдарында барған үҙгәрештәр, коррупцияға ҡаршы көрәш әллә, ысынлап та, тейешле һөҙөмтәһен бирә инде?! Һәр хәлдә минең төнгө юлдаштарым кеүек гаишниктар ысын мәғәнәһендәүҙ эшенең оҫталары.\nЯҙмаларымды уҡып сыҡҡас, кемдер ҡәнәғәтһеҙлек белдерер, "улар бөтәһе лә яман" тип әйтеүселәр ҙә табылыр. Бер төндә генә күпте белеп булмай, әммә шәхсән минеңҡараш үҙгәрҙе. Хәҙер урам буйында һыуыҡта ла, эҫелә лә торған инспекторҙарға бер аҙ йәлләп һәм, иң мөһиме, хөрмәт менән ҡарайым. Һығымтаны һәр кем үҙ тәжрибәһенән сығып яһар...


Ғәйепләргә ашыҡмайыҡ » "Урал" гәзите\n“2013 йылдың 2 ғинуарында 19.10 сәғәттә миңә шылтыратып: “Улыңды “тиҙ ярҙам” машинаһы алып китте”, - тип хәбәр иттеләр. Мин дауахана ҡаласығының ҡабул итеү бүлексәһенә 19.30 сәғәттә шылтыраттым. Ундай фамилиялы кешене беҙгә алып килмәнеләр, тип яуап бирҙеләр. Бер нисә тапҡыр шылтыратып ҡарағандан һуң “тиҙ ярҙам” станцияһына мѳрәжәғәт иттем. “Тиҙ ярҙам” станцияһынан: “Ломовканан 1971 йылғы Р.С. Шакировҡа саҡырыу булды”, - тип яуап бирҙеләр. Борсолоуымды дарыуҙар менән баҫып, бер аҙ тынысланғас, тағы ла шылтыраттым. Әммә был юлы ла: “Ундай кешене беҙгә алып килмәнеләр”, - тигән яуап ишеттем. Бәлки, ҡабул итеү бүлексәһенә автоответчик ҡуйғандарҙыр, юлда авария булғандыр, тип уйлап ҡуйҙым. Малайҙы алып киткән “тиҙ ярҙам” машинаһы ҡайҙа булыуы мѳмкин?! Ҡатын ҡабул итеү бүлексәһенә үҙе шылтыратырға булды. Әммә уға ла шундай уҡ яуап ҡайтарҙылар. Аптырағас, тағы ла “тиҙ ярҙам” станцияһына шылтыраттым, хәлгә аңлатма биреүҙәрен талап иттем. “21.00 сәғәттә улығыҙҙы ҡабул итеү бүлексәһенә алып барҙылар”, - тигән яуап алдым. Хирургияның бѳтә бүлексәләренә, травматология бүлексәһенә шылтыратып сыҡҡас, 22.30 сәғәттә тағы ҡабул итеү бүлексәһе телефонына шылтыраттым. Ҡатын-ҡыҙ тауышы: “Ундай ауырыу беҙгә килмәне, етер шылтыратырға”, - тине.\nБаҡтиһәң, был ваҡыт эсендә минең улым медицина ярҙамы алып, ѳйѳнә ҡайтҡан булған. Улым һѳйләүенсә, ауырыуына ҡарамаҫтан, ул тағы ла бер ауырыуҙы хеҙмәтләндереүҙәренә риза булған, бѳтәһе лә яҡшы тамамланған.\nДауахананың ҡабул итеү бүлексәһе медицина хеҙмәткәренең ҡылығын аңламаным... Әммә минең урында башҡаларҙың булмауын ғына теләргә ҡала.\nБәләкәй генә серемде асҡым килә. Үҙ ваҡытында мин ике йѳрәк инфаркты кисереп, Ѳфѳлә йѳрәккә ҡатмарлы операция эшләттем. Бындай хәлдәр миңең ѳсѳн насар тамамланыуы ла бар. Бѳтә медицина хеҙмәткәрҙәренә лә ғүмеремде оҙайтҡандары ѳсѳн рәхмәтлемен. Аҡ халатлы фәрештәләр алдында баш эйәм! Үкенескә ҡаршы, бер тамсы дегет бер мискә балды боҙа тигән мәҡәл дә бар халыҡта... Башҡа бындай хәлдәр булмаһын тигән маҡсатта яҙырға булдым.\nБыл хәлгә асыҡлыҡ индереү маҡсатында, хатты Белорет үҙәк район клиник дауаханаһы етәкселегенә ебәрҙек һәм дауахананың баш табибы Хәбир Мѳжәүир улы МОСТАФИНдан түбәндәге яуапты алдыҡ:\n- 2013 йылдың 2 ғинуарында 19.13 сәғәттә Белорет үҙәк район клиник дауаханаһының “тиҙ ярҙам” бүлегенең диспетчер пультына Ломовка ауылының Дорожная урамында йәшәгән Р.С. Шакировтан саҡырыу була. Был адресҡа барып етер ѳсѳн 19 минут китә.\nР.С. Шакировты дауахананың ҡабул итеү бүлексәһенә 21.00 сәғәттә алып килгәндәр. Ауырыуҙың ризалығы менән ошо уҡ районда икенсе ауырыуҙы хеҙмәтләндереүгә бәйле, “тиҙ ярҙам” хеҙмәте оҙаҡлай.\nҠабул итеү бүлегенә килеү менән Р.С. Шакировҡа лаборатор тикшереү үткәрелә. Унан һуң пациентты дежур табип-хирург ҡарай, табип-терапевт консультация бирә, амбулатор дауалау тәғәйенләнә.\n19.13 сәғәттән 21.00 сәғәткә тиклем ҡабул итеү бүлексәһенә Р.С. Шакировтың туғандарынан алты шылтыратыу булған. Был ваҡытта ауырыу дауаханаға килтерелмәгән була, шуға ла ҡабул итеү бүлексәһендәге медсестра яуап бирә алмай. 21.00 сәғәттә ауырыуҙы ҡабул итеү бүлексәһенә алып киләләр, әммә Р.С. Шакировтың туғандарынан башҡаса шылтыратыу булмай.\nPS: Әлбиттә, тормош булғас, тѳрлѳ хәлдәр була. Ҡайһы саҡта, үрҙә әйтеп үтелгәнсә, аңлашылмаусанлыҡтар ҙа тыуа. Бындай сетерекле мәсьәләләр килеп сыҡҡанда, хәлдең асылына тѳшѳнмәйенсә башҡаларҙы ғәйепләргә ашыҡмайыҡ.


Күрше хаҡы - тәңре хаҡы\nРеспубликала халыҡ-ара күршеләр көнө билдәләнде. Халыҡтарҙы берләштереүгә ҡоролған был байрам тәү сиратта күршеләрҙе бер-береһе менән таныштырыу яғынан әһәмиәтле. Ошо уңайҙан Өфөнөң күп ҡатлы ҡайһы бер йорт алдарында концерт ойошторолдо, Салауат ҡалаһында төрлө уйындар, ә Ишембайҙа яуыз күршенең ҡарасҡыһы яндырылды.\nИшембайҙа бындай байрам беренсегә ойошторолдо. Сарала биш йорттоң активистары ҡатнашты. Унда моңло йырҙар яңғырыны, сағыу бейеүҙәр күрһәтелде, төрлө конкурстар уҙғарылды.


Иғтибар – хәүефле һырғала | ГТРК «Башкортостан» — Новости Уфы и РБ\nИғтибар – хәүефле һырғала\n27 декабря 2016 — 15:43 ГТРК «Башкортостан»\nИғтибар – хәүефле һырғалаҡ. Башҡортостанда ҡышҡы каникул мәлендә балалар именлеген тәьмин итеү беренсе урынға сыға. Был бигерәк тә юлдар, соҡорҙар янында үҙбелдек менән эшләнгән тау-һырғалаҡтарға бәйле.\nРоман белә тороп юл буйындағы тауҙан шыуырға, килә. Ҡурҡыныс хәлдән һуң ата-әсәләр балаларын унда ебәрмәйҙәр һәм бөтә тау уның ҡарамағында тиерлек. Машиналар йөрөгән ерҙә урынлашҡан тауҙан шыуыу хәүефе айырыуса ҙур.\nРеспубликала тау һәм юлдар янындағы һырғалаҡтарҙа йәрәхәтләнгән балалар ҙа бар. Был ерҙә 10 йәшлек ҡыҙҙың ҡурҡыныс тауҙан шыуған сағында, юлда китеп барған машина тәгәрмәсе аҫтына инеп китә. Бәхеткә күрә, сабый йәрәхәттәре ауыр түгел. Әммә, тауҙағы һырғалаҡ һаман да эшләй. Ул ябылмаған.\nЯңы йыл алдынан Өфөлә етмеш ерҙә ҡар-боҙҙан тауҙар эшләнгән. Һырғалаҡтар хәүефһеҙлек ҡағиҙәләре һәм талаптарына тулыһынса яуап бирә. Тик балалар һәм халыҡ сәләмәтлеге өсөн ҡурҡыныс тау- майҙансыҡтар барыбер күберәк. Быны белгестәр ҙә раҫлай.\nӨфөлә генә түгел, ә бөтә Башҡортостанда ашығыс ярҙам күрһәтеү хеҙмәткәрҙәре, ҡышҡы ял көндәрендә ата-әсәләргә икеләтә иғтибарлы булырға саҡыра. Хәүефһеҙлек саралары күңелһеҙ хәлдәрҙе иҫкәртергә булышлыҡ итергә тейеш.


Кесе театр художество етәксеһе Юрий Соломин Өфө тамашасыһын маҡтаны // Мәҙәниәт | новости башинформ.рф\nКесе театр художество етәксеһе Юрий Соломин Өфө тамашасыһын маҡтаны\n9:54, 23 октября 2014 Мәҙәниәт\nФото: Олег Яровиков | Видео: Ренат Исҡужин, Мирон Доровских\nӨфөлә Рус дәүләт академия драма театры сәхнәһендә Кесе дәүләт академия театры (Мәскәү) гастролдәре үтә. Театрҙың художество етәксеһе, СССР-ҙың халыҡ артисы Юрий Соломин, Рәсәйҙең халыҡ артисы Александр Потапов һәм генераль директоры Тамара Михайлова журналистарҙың һорауҙарына яуап бирҙеләр.\n— Һеҙҙең иҫ киткес ҡалағыҙ йолаларға бай. Театрға, әлбиттә, бөгөн бөтәһенә лә — медицинаға, мәғарифҡа, мәҙәниәткә кеүек үк, йәшәүе еңелдән түгел. Кисәнге спектаклдән һуң театрығыҙҙың етәкселеге менән аралаштыҡ. Беҙгә Өфөлә тамашасы тәрбиәле, материалда тәрбиәләнгән кеүек тойолдо. Ишеткән һәм аҙаҡтан алҡыштар булғанда күргән тамашасылар. Спектаклдән һуң тамаша залы баҫып торҙо – был тиккә генә түгел. Театр тамашасыны тәрбиәләй алған – быны беҙ һиҙәбеҙ. Ул балалар спектаклдәренән уҡ башлана, мәктәптән, хатта балалар баҡсаһынан өйрәтергә кәрәк, — тип иҫәпләй Юрий Соломин.\nКесе театр – иң элекке (1756 йылда Елизавета Петровна тарафынан нигеҙ һалған), традицион, билдәле Рәсәй коллективтарының береһе. Кесе театрҙың хәҙерге быуын артистары һәм режиссерҙары бай йолаларға бирелгәнлектәре менән айырыла һәм алдан эшләүселәрҙең тәжрибәһенә таяна. Кесе театрҙа авангард постановкаларҙың булыуы тураһындағы һорауға Юрий Соломин былай тип яуап ҡайтарҙы:\n— Беҙҙә уның булыуы мөмкин түгел. Театр алдында Островскийҙың һәйкәле (кемдәрҙер беҙҙе хатта музей тип йөрөтә) тора. Беҙ ҡайһы берәүҙәр генә һаҡлай алғанды һаҡлайбыҙ. Боҙолғанлыҡҡа ҡырҡа ҡаршы сығыш яһайбыҙ. Хәҙер беҙҙә Островскийҙың 47 пьесаһынан 12 спектакль бара, йыл һайын уны яңылары менән тулыландырабыҙ. Күп кенә килеүселәр, сил ил кешеләре беҙҙең спектаклдәр буйынса рус телен өйрәнә, — тип билдәләне художество етәксеһе.\n— Беҙ һеҙгә гастролгә дәүләт ҡушыуы буйынса килдек – беҙгә Мәҙәниәт министрлығы тарафынан аҡса бүленә. Әгәр иғтибар итһәгеҙ, беҙ Мәскәүҙә уйнаған кеүек килдек. Һәр спектаклгә икешәр фура декорациялар, костюмдар, үҙебеҙҙең грим һалыусыларыбыҙ, монтажлаусыларыбыҙ – тулы команда менән килгәнбеҙ. Гастролдәрҙә сиктән тыш ҙур аҡса эшләмәйбеҙ һәм хаҡтарҙы ла Мәскәүҙәгегә ҡарағанда байтаҡҡа түбәнерәк ҡуябыҙ, —тип аңлатты театрҙың генераль директоры.\nИҫегеҙгә төшөрәбеҙ, Кесе театр Өфөлә 21 октябрҙән алып гастролдә. Кесе йома, 23 октябрҙә, өфөләр «Филумена Мартурано» тигән лирик комедияны (Э. де Филиппо, Стефано де Лука постановкаһы) ҡараясаҡ. 24 октябрҙә «Дәүләтте нисек алдарға» спектакле (Л.Верней һәм Ж.Берра, Владимир Бейлис постановкаһы) уҙасаҡ. Гастролдәр 25 һәм 26 октябрҙә Александр Остройвскийҙың «На всякого мудреца довольно простоты» комедияһы менән ябыласаҡ.


Кәзә һөтөнөң файҙаһы нимәлә? » "Йәшлек" гәзите\nГазета "Йәшлек" » Новости » Һаулыҡ һаҡлау » Кәзә һөтөнөң файҙаһы нимәлә?\nБатшалар эсемлеге – кәзә һөтөн хаҡлы рәүештә шулай тип әйтергә мөмкин. Уның файҙалы үҙенсәлектәре боронғо Мысырҙа һәм Грецияла уҡ билдәле булған. Фирғәүендәрҙең кәшәнәһенә, ҡоралдары һәм ҡиммәтле таштар менән бергә, мотлаҡ бер дүңгәләк еҫле кәзә сыры һалыуҙары шул хаҡта һөйләй.\nКәзә һөтө туҡлыҡлы матдәләргә бик бай һәм составы буйынса кешенекенә ныҡ оҡшаған. Шуға күрә лә ҡайһы бер осраҡта әсә һөтөн уның менән алмаштырырға мөмкин. Ул туҡлыҡлы, файҙалы, еңел үҙләштерелә һәм балаға бер ниндәй ҙә зыяны юҡ.\nӘйткәндәй, һыйыр һөтөнә ҡарағанда күпкә туҡлыҡлыраҡ. Бер стакан һөттә кальцийҙың көндәлек нормаһының 40 проценты, витаминдарҙың 20 проценты бар. Шулай уҡ унда калий менән фосфор күп. Ғалимдар асыҡлауынса, ул организмда тимер менән баҡырҙың үҙләштерелеүенә лә булышлыҡ итә.\nҺыйыр һөтөнән айырмалы рәүештә, унда аллергия тыуҙырыусы альфа-1s-казеин тип аталған матдәнең кимәле бик әҙ. Казеин – насар үҙләштерелеүсе аҡһым. Шунлыҡтан һыйыр һөтөнә аллергияһы булған кешеләргә лә кәзә һөтөн эсеүҙең бер ниндәй ҡурҡынысы юҡ. Ул балаларға ла, ҡатын-ҡыҙҙарға ла, ир-егеттәргә лә, ҡарттарға ла берҙәй үк файҙалы.\nБөгөн дөрөҫ туҡланыуға ҡыҙыҡһыныу көсәйгәндә кәзә һөтөнөң дә популярлығы арта бара. Кәзә һөтө нимәһе менән файҙалы һәм нимәһе менән һыйыр һөтөнән яҡшыраҡ?\nКәзә һөтөндә кальций күп. Шуның менән ул башҡа төр һөттән өҫтөнөрәк. Уны даими рәүештә ҡулланғанда организм был минералға ҡытлыҡ кисермәйәсәк. Балаларҙың үҫеүе өсөн генә түгел, һөйәк туҡымаһының ныҡлығын һаҡлау өсөн дә файҙалы. Был йәһәттән айырыуса ололарға һәйбәт, остеопорозға юл ҡуймай.\nАминокислоталарға һәм аҡһымға бай. Составында магний һәм тимер күп булыу сәбәпле, анемияны һәм йөрәк-ҡан тамырҙары системаһы ауырыуҙарын иҫкәртеү сараһы булып тора.\nА һәм В3 витаминдары һөйәктәргә, мускулдарға, күҙҙәргә, иммунитетҡа ыңғай тәьҫир итә, ҡартайыуҙан һаҡлай.\nТуҡлыҡлы. Әйткәндәй, уның составындағы май һыйыр һөтөндәгегә ҡарағанда тиҙерәк үҙләштерелә. Майлы кислоталар кеше организмына ыңғай йоғонто яһай, аш эшкәртеүҙе яҡшырта, аҡһымдың тарҡалыу процесында ҡатнаша.\nҺыйыр һөтөнән тағы бер өҫтөнлөгө шунда – еңел үҙләштерелә һәм аш эшкәртеү процесын көйләй. Ундағы уникаль ферменттар, шул иҫәптән лизоцим ашҡаҙандағы тоҙ кислотаһының кимәлен кәметә һәм эсәктәрҙәге ялҡынһыныуҙы баҫа.\nБауырҙы һаҡлай. Кәзә һөтөндәге цистин тигән аминокислота алкоголь, дарыуҙарҙың һәм башҡа ағыулы матдәләрҙең йоғонтоһонан һаҡлап, бауырҙың күҙәнәктәренә ыңғай тәьҫир итә. Бынан тыш, кәзә һөтө майлы булһа ла, уны эсеүҙән бауырға көс төшмәй, сөнки майҙары тиҙ үҙләштерелә.\nЙөрәк эшмәкәрлеген яҡшырта. Составындағы майлы кислоталар ҡандағы холестерин кимәлен кәметергә ярҙам итә. Был иһә үҙ сиратында ҡан тамырҙары системаһына ыңғай йоғонто яһай. Һөҙөмтәлә атеросклероз, инсульт, инфаркт һәм башҡа ауырыуҙарҙы иҫкәртергә мөмкинлек бирә. Калий ҡан баҫымын түбәнәйтергә булышлыҡ итә, ҡан тамырҙарын киңәйтеп, йөрәк-ҡан тамырҙары системаһына көсөргәнеште кәметә.\nИммунитетты нығыта. Кәзә һөтөндә селен да күберәк. Был һирәк осрай торған минерал иммун системаһы эшмәкәрлеге өсөн үтә лә мөһим.\nУның составында шулай уҡ аҡһым күп. Ул иһә күҙәнәктәр, туҡымалар, мускулдар һәм һөйәктәр өсөн төҙөлөш материалы булып тора. Тештәрҙең, сәстең, тырнаҡтарҙың торошона ыңғай йоғонто яһай. Кәзә һөтөн ҡулланыу метаболизмды, дөйөм сәләмәтлекте яҡшырта, организмдың үҫеүенә булышлыҡ итә.\nБета-каротиндың (А провитамины) бай сығанағы булараҡ, онкология сирҙәренә ҡаршы ла кәзә һөтөн эсергә тәҡдим итәләр. Ул, берҙән, иммунитетты күтәрә, икенсенән, организмды токсиндарҙан һәм радионуклидтарҙан таҙарта.\nБала имеҙеүсе ҡатындарға ла был шифалы һөттән баш тартырға ярамай. Бигерәк тә сәйгә һалып эсеү яҡшы. Бала имеҙгәндән һуң бер балғалаҡ кәзә һөтө йотҡанда, һөт төшөүгә ярҙам итә.\nАшҡаҙан сей яраһы сире менән яфаланыусыларға ла кәзә һөтөнөң файҙаһы – ундағы махсус ферменттар зарарланған лайлалы ҡатламды бөтәштереп, гастрит һәм язваны дауаларға булышлыҡ итеүендә. Билдәле боронғо табип Авиценна, ҡартлыҡ маразмынан арыныу һәм үлгәнсе үҙ аҡылыңда ҡалыу өсөн оло йәштәге һәр кеше мотлаҡ кәзә һөтө эсергә тейеш, тип иҫәпләгән. Бөгөнгө заман ғалимдары ла уның менән тулыһынса килешә. Был эсемлектәге уникаль витаминдар һәм минералдар комплексы Альцгеймер һәм Паркинсон ауырыуҙары менән сирләү хәүефен кәметә һәм ҡартайғансы күҙҙәрҙең яҡшы күреүен тәьмин итә.\nКәзә һөтө шифалы, тибеҙ. Бөтә кешегә лә берҙәй үк файҙалымы икән?\nЫсынлап та, уның зыяны юҡ тиерлек. Тик ҡайһы берәүҙәрҙең еҫен һәм тәмен яратмауы арҡаһында ғына ҡуллана алмауы ихтимал. Бынан тыш, ул гемоглобинды күтәреүгә һәләтле, шунлыҡтан кемдәрҙең ҡаны ҡуйы, әҙләп кенә, хатта һыу ҡушып эсергә тәҡдим ителә. Ашҡаҙан аҫты биҙе сире (панкреатит) менән ауырыусыларға кәзә һөтөн һәм унан әҙерләнгән аҙыҡ-түлекте ҡулланыуҙан тыйылырға кәңәш ителә. Ныҡ майлы булыуы һөҙөмтәһендә сирҙе ҡуҙғытып ебәреүе ихтимал.\nҺалҡын килеш эскәндә, эсте ҡатыра. Артыҡ күп эсеү организмдың бәүел ҡыуҙырыу системаһына насар тәьҫир итә.\nАшар алдынан һәм ашағандан һуң да эсергә кәрәкмәй, аш эшкәртеү системаһына ауыр булыуы бар.\nИң яҡшыһы – һөттө шул көйө эсергә, шулай уҡ төрлө аҙыҡ та әҙерләргә мөмкин. Әйткәндәй, кәзә һөтө тиҙ әсеп бармай. Бүлмәләге температурала өс көн торһа ла бер нәмә лә булмай.\nАуырыуҙарҙы иҫкәртеү һәм дауалау өсөн:\nБронхиттан. Һөттө ҡайнатып, бер аҙ һыуынғас, бер балғалаҡ бал һәм әҙерәк бурһыҡ майы ҡушып, яҡшы итеп бутарға. Шифалы коктейлде бер аҙна буйы көнөнә өс-дүрт тапҡыр эсергә.\nЙүтәлдән. Һөттө ҡайнатып сығарып, бер аҙ аҡ май һәм кәзә майы ҡушырға. Көнөнә өс тапҡыр эсергә.\nГеморройҙан. Ас ҡарынға кәзә һөтөнөң эремсек һыуын эсергә кәрәк. Уға ике балғалаҡ тоҙ ҙа өҫтәгәндә, ашҡаҙанды таҙартыу өсөн бик яҡшы сара килеп сығасаҡ.\nКәзә һөтөн һап-һау кешеләргә лә туҡланыу рационына индерергә тәҡдим ителә. Ул арыуҙы баҫа, нервыларҙы тынысландыра, депрессиянан арындыра, стрестан һаҡлай. Киҙеү һәм киҫкен респиратор ауырыуҙар көсәйгән мәлдә эскәндә, был сирҙәр һеҙҙе урап үтер.\nСығыу ваҡыты 30-06-2018, 07:00 | Ҡаранылар: 157


Ғафури районы Родина ауылында йәшәүселәр йәмәғәт иғтибарын талап итә | ГТРК «Башкортостан» — Новости Уфы и РБ\nҒафури районы Родина ауылында йәшәүселәр йәмәғәт иғтибарын талап итә\n15 сентября 2015 — 15:08\nҒафури районы Родина агрофирмаһы етештергән тауар төрҙәрен күптәр әле лә хәтерләй. Һатыуҙа һирәк осраған За Родину билдәһен танып, данлыҡлы хужалыҡтың уңыштарына һөйөнөүселәр ҙә юҡ түгел. Тик биш йыл инде Родина өсөн талаш барыуы бары ошо ауылда йәшәүсе кешеләргә билдәле. Бөгөн улар үҙ зарына йәмәғәт иғтибарын талап итә. Әлфиә Ғәбиҙуллина ошо майҙандың ҡош-ҡорт тауышына гөрләп торған сағын тәрән һағыш менән иҫкә ала. Йөҙләгән баш тауыҡ, ҡаҙ, бройлер себештәр, уларҙы хәстәрләп ҡараған ҡошсолар, саф иттән әҙерләнгән ризыҡ төрҙәре, сифатлы ла, мул да аҙыҡ етештереүсе хужалыҡтың данлы көндәре лә тик хәтирәләрҙә ҡалған. Ғафури районы ауыл хужалығы тармағының таянысы, тип танылған Родина агрофирмаһының транспорт үҙәге лә бөгөн ташландыҡ хәлдә. Бында 40 йылға яҡын диспетчер эшен үтәгән Фәүзиә Ҡотлогилдина гараждың йылытыу торбаларына тиклем киҫелеп металл ҡалдыҡтары урынына һатылып бөттө, тип әсенә. Родина ауылы халҡы ҡорамалдарҙы һүтеп һатыуҙы биналарҙы ҡуртымға алған эшҡыуарҙан күрә. Эшҡыуар үҙ сиратында бөлгөнлөккә төшкән хужалыҡтан тороп ҡалған сүп-сарҙы ғына тейәп сығарыуын таный. Тиҫтә йылдар дауамында төҙөлгән мөлкәттең юҡҡа сыға барыуы менән халыҡ килешергә теләмәй. Бындағы кешеләр Родина хужалығының элекке данын ҡайтарыу мөмкинлеген эҙләй. Ҡыҙғанысҡа ҡаршы, 2010-сы йылда банкрот тип танылған хужалыҡ биләмәһендә бөгөн бер генә ҡошсолок фермаһы эшләй. Әле эш башланып ҡына тора, уңышлы килеп сыҡһа, ауыл халҡына эш урындары ла буласаҡ, ти Альберт Сәғиҙуллин. Ҡуртымға алған 20-гә яҡын бинаның күбеһен ул элекке хәлендә һаҡлауҙы ғына йөкләмә итеп күрә. Бөлгөнлөккә тарыған хужалыҡ ҡиммәттәре күптәр өсөн һаман бәхәс сығанағы. Йүнселдәрҙең бер өлөшө үҙ мәнфәғәттәрен хәстәрләһә, икенселәре ҡалған милекте һатып файҙа сығарып ҡалырға ашыға. Родина ауылында әлегәсә халыҡ йыйындары ҡабатланып тора, бәхәстәр ҡыҙа бара. Төрлө яҡлы дөрөҫлөктө бер ҡарарға килтерер көс табыу маҡсатында халыҡ республика етәкселегенә мөрәжәғәт итергә мәжбүр.


ЮРИСТАР БУШЛАЙ"ҠЫҘЫУ ЛИНИЯ" - Бөтә донъя юристар! Интернет-кафе адвокат менән юридик.\n"ҠЫҘЫУ ЛИНИЯНЫҢ"БУШЛАЙ ЮРИСТ Закон ул беҙҙең тормоштоң бер өлөшөТик, ҡыҙғанысҡа ҡаршы беҙ бөтә аспекттары ла ознакомлять закон һәр береһе, шуға күрә беҙ йыш ҡына түгел белмәк, теге йәки был хәлдә нимә эшләргә. Ләкин беҙгә хәл итеү өсөн белгестәр махсус уҡыу проблемаһы бар юрист. Барлыҡ һорауҙарға ул яуап бирә, һеҙҙең менән рәхәт. Һеҙҙе аңлай ала арҡаһында юридик консультанты, билдәле ситуацияла үҙен нисек алып барыу кәрәк: һеҙҙең бизнес сәскә атҡан булһа, судҡа биреп тә тора, ә бөтә проблемалар ҡасан хәл тыныс юл булһа, ни эшләр хоҡуғын юғалтҡан саҡтар, айырылышыу, әсәлек хоҡуғынан мәхрүм итеү һәм башҡа мәсьәләләр. Хәҙерге постиндустриаль йәмғиәттә йәшәй беҙҙең шәхси консультация юридик консультация юрист һәм әйләнәһенә"ҡыҙыу линия"телефоны буйынса онлайн."ҡыҙыу линияның"бушлай юридик консультация."Ҡыҙыу линияның"бушлай юридик консультация көнүҙәк әлеге мәл етә. Беҙҙең илдә был төр хеҙмәттәр күрһәтеүсе юридик фирмаһы бөтә тиерлек. Бер фирмаһы бушлай юридик консультациялар биреү, уларҙың башҡа фирмалар хеҙмәттәре өсөн түләүҙәр бирә ала. Һеҙ формаһын тултырырға һәм бындай хеҙмәтен алыу өсөн сайтта һеҙ ҡыҙыҡһындырған юридик фирмалар етерлек икән, һеҙ уның тулы исемен күрһәтеү, ҡала, телефон номерын һәм улар һеҙҙе ҡыҙыҡһындырған һорауҙарҙы һеҙ, яҡшы формаһы. төрҙәрҙең, һеҙ бәләкәй проблеманы ентекле күрһәтелгән. Күпмелер ваҡыт үткәс, һеҙ перезванивать Шулай уҡ варианттары алынған ябай булып, артыҡ хеҙмәттәр,"ҡыҙыу линия"на шылтыратығыҙ.\nҒәҙәттә сайтында телефон номерҙары күрһәтте.\nЕтештереү буйынса консультация өсөн түләү төрлөсә. Билдәле булған ҡайһы бер мәсьәләләр буйынса консультация фирмаларында өсөн тарифтар билдәләне.\nШуға ла был мәсьәлә буйынса һеҙҙән ни һорай ине, күберәк сумманы, һеҙ улар тураһында алдан иҫкәртеп булмай ла һеҙ төшөргән. Һәм икенсе төр хеҙмәттәргә түләү поминутный Йәшеренлек гарантиялана, һеҙҙең тулы юридик консультациялар.\nӘгәр һеҙ формаһын тултырырға сайты, шулай уҡ һеҙҙең консультант тулыһынса әҙерләнгән, компьютер вклад асырға кәрәк, һәм ул бөтә һорауҙарға яуап бирҙе һәм һеҙҙе тиҙ йәйелдерелгән. Һәм, дөйөм, тура башҡа йәғни һеҙҙән ҡала оҙаҡ ваҡыт сиратта тороу тащиться аҙағында түгел, офистар йәки ябай түгел диктор ултыра. Ышанабыз, һеҙ риза, барлыҡ нескәлектәре менән осрашыуға беҙ һәр ваҡыт ҡыйыулыҡ етмәне тип һөйләне беҙгә шәхси проблема ваҡ-төйәк түгел. Ә бит уларҙың ҡайһы берҙәре нәҡ әлеге хәл һәм сиселештән тора.\nSAVOL UCHUN BIR ADVOKAT ONLAYN BEPUL HOLDA TELEFON


Джаз - ул һеҙҙә ниндәй тойғолар уята Яҙ, мөхәббәт, ирек,\nбәхет... Был сәнғәтте яратыусы, бер концертты ла ҡалдырмаҫҡ а тырышыусы кешеләр һаны артҡандан арта. Джаз көйө һәр ваҡыт\nяңы асыш булып яңғырай, шуға күрәлер ҙә һәр концертта тамашасылар залы тулы була. Өфөнөң иң йыш ҡунаҡтарының береһе булған Даниил Крамерҙың ошо көндәрҙә үткән концерты ла халыҡты күп йыйҙы. Башҡорт дәүләт филармонияһының ҙур залындағы аншлаг үҙен аҡланы - концерт еңел, яҙғы һәм ысын мәғәнәһендә джаз байрамына әйләнде. Был юлы Крамер ғәҙәттән тыш аҙ һүҙле булды, хәйер, американ Рич Гудс (контрабас) һәм Олег Бутман (һуҡма инструмент) компанияһында\nһүҙҙәр кәрәкмәйҙер ул. Бары тик мөғжизәле, әсир итеүсе көй генә ҡала...\nКрамерҙың һүҙҙәренә ҡарағанда, кем менән генә уйнамаған һәм ниндәй генә фантазияға көй яҙмаған "джаз тамырлы лирик" Рич Гудс залды һоҡланыуҙан телдән яҙҙырҙы. Продюсер, башҡарыусы, музыкант, инженер - ул биш йәшендә уйнай башлай.\nСәхнә карьераһын Рич үҙенең тыуған ҡалаһы Питсбург клубтарында электр гитараһында уйнап башлай. Билдәле джаз оҫталарында белем ала һәм тиҙҙән үҙе лә Нью - Йоркта күренекле джаз белгесенә әйләнә. Өфөлә ул тәүге тапҡыр һәм көтөлмәгән импровизациялар фейерверкы менән тыңлаусыларҙы бе р күреүҙә әсир итте. Уның контрабастағы солоһы үҙе ни тора! Тыңлаусыларҙың береһе әйтеүенсә, уның солоһы - көнсығыш көйҙәренә һалынған нәфислек, һағыш һәм хыял.\nОлег Бутман - һуҡма инструменттарҙа башҡарыусы. Башта балалайкала уйнай башлай, әммә уның өлкән ағаһы, билдәле саксофонсы Игорь Бутманға барабансы кәрәк була. Олег тиҙ арала яңы һөнәр үҙләштерә, һөҙөмтәлә ысын оҫтаға әйләнә. Ул Игорь Бутмандың джаз квинтетында 1984 йылдан 1987 йылға тиклем уйнай. Артабан Америкаға юл тота һәм Билли Тайлор, Гровер Вашингтон һәм Пэт Мэтэни кеүек йондоҙҙар менән сығыш яһай башлай. Был һайлауын музыкант музыкаль юлының мөһим этабы тип атай, сөнки ул Нью - Йоркта джаз нигеҙҙәрен төшөнөү мөмкинселегенә эйә була. Уның экспрессив, шаян\nуйыны Ричтың бас гитараһы һәм Крамерҙың фортепиано симфонияларына ҡушылып яҙғы мөғжизә тыуҙырҙы - кешеләргә шат лыҡ, байрам, сағыу тәьҫораттар һәм яҡты өмөттәр бүләк итте.\nДаниил Крамер үҙе даими рәүештә төрлө радио һәм телекомпаниялар менән хеҙмәттәшлек итә, Чайковский исемендәге концерт залында "Даниил Крамер менән джаз кисәләре", Мәскәү консерваторияһының ҙур залында "Академик з алдарҙа джаз көйө" һ. б. кеүек төрлө музыкаль проекттарҙың илһамландырыусыһы һәм етәксеһе лә булып тора. Ул Рәсәй\nҡалаларындағы күп кенә филармония залдарында, шул иҫәптән Ө фөлә лә, джаз филармония абонементтары идеяһын тормошҡа ашыр Гы. Музыкант "Розовая пантера" джаз фестиваленә ваҡыттың аҙ ҡалыуын белдерҙе. Яҙын ул ҡалабыҙға йәш, өмөтлө һәм ҡалабыҙҙа инде билдәле булған музыканттар - саксофонсы\nАнна Королева һәм фэнк - джаз башҡарыусы скрипкасы Феликс Л ахутиҙы алып киләсәк.


3 Декабрь 2018, 12:28\nХәйбулла районының Вәлит ауылы мәктәбенә эш буйынса барғанда туҡланыу мәсьәләһе менән ҡыҙыҡһындыҡ. 2018-2019 уҡыу йылында башланғыс мәктәп булараҡ ҡына эшләгән был белем усағының 17 уҡыусыһын ашнаҡсы Әҡлимә Мортазина йылы аштары менән һыйлай.\n—Быға тиклем төп белем биреү мәктәбе булараҡ эшләгәндә 50-ләп балаға ашарға бешерә инем. Быйыл уҡыусылар һаны ҡырҡа кәмене,—ти мәктәп ашханаһында 15 йылға яҡын эшләүсе Әҡлимә Йәүҙәт ҡыҙы.—Эш урынымда бөтә уңайлы шарттар ҙа тыуҙырылған: һыу үткән, яңы өҫтәл, стелаждар алдыҡ. Аҙыҡ-түлекте район үҙәгенән ебәрәләр, меню ла үҙҙәре төҙөй. Миңә тәмле итеп яраштырырға ғына ҡала. Һаулыҡ торошо туҡланыуға бәйле икәнен яҡшы аңлайбыҙ, шуға балаларҙы йылы аштан өҙмәйбеҙ.\nӘҡлимә Мортазина Баймаҡтың 58-се һөнәрселек училищеһында уҡыған. Тәүҙә ауыл хужалығында эшләй ул. Әлегәсә үҙ һөнәренә тоғро ҡалған ҡатын—6-сы разрядлы ашнаҡсы. Уның бешергән аштарын уҡыусылар ҙа, ата-әсәләр ҙә маҡтай.\nӘҡлимә Йәүҙәт ҡыҙы ғаиләһе менән дә өлгөлө. Ире Рим Татлыбай улы менән Дим, Әлиә, Вәлит исемле матур балалар үҫтергән. Ә ҡатын-ҡыҙға тағы нимә кәрәк?! Күңел һалған эшең, яратҡан ғаиләң булыу—үҙе үк оло бәхет.


Ниһәйәт! "Нефтяник Башкортостана" командаһы өсөн дә Рәсәй\nволейбол чемпионаты башланды!\nТарихи осрашыу "Динамо" стадионының яңы уйын залында үтте. Юрий Маричевтың тәрбиәләнеүселәре Сургут районынан\nкилгән "ЗСК - Газпром" командаһын ҡабул итте.\nБашта "Динамо" комплексының волейбол залы тураһында бер нисә һүҙ. Иркен фойе, гардероб, төрлө аш - һыу, туңдырма һатылыуы ҡыуандырҙы, әлбиттә, - барыһы ла кешеләрсә булырға тейеш. Ә бына зал үҙе күп төрлө һорауҙар тыуҙырҙы, беренсе сиратта - уның проектын кем эшләгән Бинаны бер ун - егерме метрға оҙонораҡ һәм киңерәк итеп эшләп булманымы икән ни Дүрт яҡтан да тамашасылар өсөн трибуналар ҡуйыу бер ҙә\nҡамасауламаҫ ине. Бөгөн иһә унда алты - һигеҙ йөҙ кешелек б ер генә трибуна бар. Ғөмүмән, залды стадион тип түгел, уның кесе туғаны тип атарға мөмкин. Тағы ике күсермәле трибуна эш ләргә вәғәҙә итәләр ҙә бит, тик вәғәҙә өҫтөнә ултырып волейб ол ҡарап булмай шул.\nВолейболсылар өсөн зал ярайһы уҡ уңайлы. Майҙан иҙәненең\nзаманса түшәлеүе һәм бейек түбә - маҡтауға лайыҡлы. Бер ген ә етешһеҙлек бар - пластик еҫе аңҡыуы сәбәпле залда тын алы уы ауыр, әммә вентиляцияны матчҡа тиклем үк бөтә көсөнә эшләткәндә, түҙергә мөмкин буласаҡ.\nМатчҡа тамашасылар, шул иҫәптән журналистар ҙа күп йыйылды,\nбилдәле, урын барыһына ла етмәне. Журналистарға беркетелгән\nурындар тиҙ арала киң мәғлүмәт сараларына бер ҡатнашлығы ла\nбулмаған кешеләр тарафынан биләп алынды. Ярай әле беҙҙең халыҡ түҙемле, матчты аяғүрә баҫып ҡарарға ла әҙерҙәр.\nИң мөһим плюс - "Динамола" "Нефтяник Башҡортостана" клубының иҫке "ситлегенә" ҡарағанда күпкә яҡшыраҡ, әлбиттә. Тик тамашасылар өсөн дә бер нисә яңылыҡ индереү кәрәк. Беренсенән, ултырыу өсөн урындар күберәк булырға тейеш. Икенсенән, ярышҡа эләгеү өсөн ҙур булмаған түләү булһын ине (әйтәйек, өлкәндәрҙән иллешәр, балалар һәм пенсионерҙарҙан егермешәр һум), был унда осраҡлы кешеләр килеүен туҡтатасаҡ.\nҺәм, өсөнсөнән, стадион етәкселеге тәмәке тартыусылар тураһында ла хәстәрлек күрергә бурыслы. Тәнәфес ваҡытында уларҙы урамға сығарырға һәм бәҙрәфтә тартыуҙы тыйырға кәрәк.\nИң уңайлы урындарҙы Сургуттан килгән көйәрмәндәр биләне. Был фанаттар трибунаның уртаһында, уйын майҙанына яҡыныраҡ у рынлашты. Нәҡ ошо иғтибарһыҙлығы өсөн ҡунаҡсыл ( йәки алдан күрә белмәгән) хужалар еңелеү кисерҙе лә инде, тип уйлайым мин. "ЗСК - Газпром үҙен өйөндәге күек тотто. Көйәрмәндәре лә уларҙан ҡалышманы.\nКүсмә фанаттарҙың булыуы үҙе үк ҡунаҡтар өсөн ҙур этәргес көс булып тора, ә бында улар үҙ командаһын айырыуса яҡланы. Сургуттарҙың барабан һуғыуҙары һәм геүләүҙәре, һис шикһеҙ, "нефтселәрҙең" хаталаныуына булышлыҡ итте.\nУлар беҙҙең клубтың төп йондоҙо - Алексей Казаковҡа ғына ҡамасаулай алманы. Туп уның ҡулына эләккәндә команда терелеп\nҡала, мәрәйҙәр йыйыла башлай. Әммә был осрашыуҙа Казаковтың проблемаһы икенсе төрлө ине - ул да булһа тағы бе р йондоҙ, Андрей Жеков менән уйында берҙәмлектең булмауы.\nКүпселек командалар әүҙем күнекмәләр үткәндә, Башҡортостан\n"нефтселәренең" төп "үлтергес" деталдәре үҙ йыйылма командаларының намыҫын һаҡланы.\nЭш түбәндә: бәйләүсе звено үҙенең партнерҙарын тоя белер гә тейеш. Барлыҡ комбинациялар ҙа уның аша үтә, уйынды көйлә ү өсөн бер нисә ай үтеүе лә мөмкин. Ә команданың төп уйынсыһ ы партнерҙары менән уйынын ҡасан яйға һалырға тейеш ине һуң\nФинансҡа бәйле проблемалар "Нефтяник Башкортостана" клубының бәкәленә һиҙелерлек һуҡты, әлбиттә. Әгәр ҙә клуб контракттарҙы алданыраҡ төҙөй башлаһа, командала көслө уйынсылар һаны ла күбәйер, ә иң мөһиме, - "доигровкала" проблемалар булмаҫ ине.\nУйындың икенсе өлөшөндә хәл көйләнә төштө. Аҙағы өфөлөләр\nөсөн айырыуса шәп булды, 25: 21, партиялар буйынса иҫәп - 1 : 1. Өсөнсө партияла "нефтселәр" "бәйҙән ысҡынды". Был юлы уларҙы туҡтатыу мөмкин түгел ине - 25: 19. Еңеү тураһында хыяллана башларға ла мөмкин. Ни бары дүртенсе сетты еңеү менән тамамларға кәрәк...\nЕңеү бик яҡын булыуына ҡарамаҫтан, уға өлгәшелмәне. Партияның башы тигеҙ барҙы, әммә артабан өфөлөләр ышаныслы рәүештә алға сыҡты. Был ситуацияла аҡ кейемдәге кешеләрҙең - судьяларҙың хатаһы барыһын да хәл итте. Иҫәп хужалар файҙаһына 21: 18 булғанда, "нефтселәр" уйынсыһының һ өжүменән һуң, туп бер үк ваҡытта селтәргә һәм блокта\nтороусының ҡулына тейҙе һәм аутҡа осто. Судья, күрәһең, хәл де аңлап еткермәйенсә, мәрәйҙе "төньяҡтарға" бирҙе, ә ул йөҙ процент өфөлөләргә эләгергә тейеш ине. Бәхәс ҡороу бер нисек\nтә ярҙам итә алманы, әлбиттә, әгәр ҙә дөрөҫ ҡарар ҡабул ите лһә, еңеүҙе кеҫәлә тип һанарға ла мөмкин булыр ине. Әммә мәр әй ҡунаҡтарға эләкте, һәм улар уңайлы мәлдән файҙаланып, артаба н йылдамлылығын туҡтатманы һәм был сетта еңеүгә өлгәште - 25 : 22.\nБишенсе партияла "ЗСК - Газпром" ышаныслы рәүештә алға сыҡты һәм улар бер аяғы менән еңеүгә баҫҡанда, "нефтселәр" саҡ ҡына үҙҙәре өсөн ҡотҡарыу ойошторманы. Ҡыҙғанысҡа ҡаршы, көстәре етеңкерәмәне - 13: 15. "ЗСК - Газпром" Өфөнән\nеңеү менән ҡайтып китте - 3:2.\nМатчтан һуң "Нефтяник Башкортостана" командаһының төп дошманы Леонид Пьянов миңә "Энергетик" командаһы төшөрөлгән календарь һуҙҙы һәм былай тип белдерҙе:\n- Был - Команда, ә бөгөн күргәнең - йыйын әтрәгәләм.\nБыл һүҙҙәр менән мин бөтөнләй килешмәйем. Әтрәгәләм донъя\nволейболының элитаһына инә алмай. Казаков һәм Жеков - йондоҙҙар, Ермаков - Рәсәй йыйылма командаһының икенсе бәйләүсе уйынсыһы. Терешин, хәйер, башҡалар ҙа бына тигән волейболсылар. Уларға бары тик берҙәм уйнарға өйрәнергә кәрәк, шул саҡта еңеү мотлаҡ киләсәк. Тик бына өлгөрөрҙәрме һуң "Регуляркаға" тиклем 10 уйын ҡала...\nМатчтан һуң мин ҡунаҡтарҙың тренеры Рафаэль Хәбибуллин\nянына килеп, уйынға комментарий биреүен һораным.\n- Уйынды насар башламаныҡ, тик икенсе сетта беҙҙең бәйләү се, минең улым Артур Хәбибуллиндың уйыны барманы. Өсөнсө партияла "нефтселәр" шәп уйнай башланы. Дүртенсе сетта беҙ,\nниһәйәт, күп кенә алмаштырыуҙарҙан һуң кәрәкле составты билдәләнек. Ғөмүмән, чемпионат ҡыҫҡа ла, ауыр ҙа. Беҙ ситтә алты, өйҙә - биш уйын уйнайбыҙ. Үҙ майҙаныбыҙҙа яҡшыраҡ\nкилеп сыға, әлбиттә.\n- Әммә һеҙ бөгөн дә өйҙәге кеүек уйнанығыҙ - көйәрмәндәр нисегерәк ярҙам итте бит!\n- Фанаттар - эйе. Мин майҙанға, яҡтылыҡҡа өйрәнеүҙе күҙ уңында тотам. Сургутта бөтәһе лә күңелгә яҡыныраҡ.\n- Ҡаршы уйнаусы команда хаҡында нимә әйтерһегеҙ\n- Бөгөнгө һәм үткән йылдағы "Нефтяникты" сағыштырғанда, һеҙҙең команда көсһөҙләнде. Команданан киткән Сиденко, Иванов, Хтей, Гуанторена - волейболдың ысын рәссамдары ине. Бөгөн уйнаусы егеттәр, шул уҡ Алексиев, Борозинец, Бакулинды\nалайыҡ, уларға бирешә.\nКиләһе матчты "Нефтяник Башкортостана" ситтә үткәрәсәк. 1 7 - һе өфөлөләр Испанияла "Уникая Арукасур" командаһына


Сосновкала - шиғриәт кисәһе » "Урал" гәзите\nСосновка мәҙәниәт йортона шиғриәт һөйөүселәр йыйылды. Мәҙәниәт йорто директоры Гөлсөм Нурислам ҡыҙы Мостафина ҡунаҡтарҙы мәҙәниәт йорто, музей менән, китапханасы Гилә Рауил ҡыҙы Фәтҡуллина Мәҙәниәт йылына арналған күргәҙмә менән таныштырҙы.\nШиғриәт кисәһен алып бар- ған Гөлсөм Нурислам ҡыҙы шиғриәттең әҙәбиәт донъяһында тәүге урында тороуын билдәләп китте. Тап шиғриәт элек-электән халыҡҡа яҡынлығы, сәсәндәр теле булыуы менән айырылып тора. Бары шағир ғына кеше күрмәгәнде күрә, кеше тоймағанды тоя, тәбиғәт күренештәрен хис-тойғолар аша һүрәтләй, данлай ала. Шиғри күңелле кеше генә икһеҙ-сикһеҙ йөрәк һәм күңел кисерештәрен йыр-моңға әүерелдерә. “Иҙел башы” берләшмәһе етәк- сеһе Мансур Яҡшыбай улы Һи- ҙиәтов, алыҫ араны яҡын итеп килгән шағирәләргә рәхмәт һүҙ- ҙәрен еткергәндән һуң, алда торған маҡсаттар менән таныштырҙы һәм һүҙҙе шағирәләргә тапшырҙы.\nБашҡортостан Яҙыусылар сою- зы ағзаһы, республика “Илһам шишмәләре” конкурсы лауреаты Зөһрә Үтәғолова, “Ағиҙел өҫтөндә йәйғор” премияһы лауреаты Мәнзүрә Абдуллина, “Әҙәби нағыш” марафонында республика әҙиптәре тарафынан ыңғай ба- һаланған Инйәр шағирәләре Фәйрүзә Кинйәбаева, Мөнирә Сәлимйәнова, Белореттан Рәсимә Сәлихова тамашасыға шиғырҙарын уҡып ишеттерҙе. Ә ҡала Мәҙәниәт һарайында “Тере шишмә” клубын алып барған Әлфиә Мәғәфүрова үҙенең йырҙары менән шатландырҙы. Шулай уҡ шиғриәт кисәһен йәмләүҙә художество етәксеһе Илүзә Ҡәҙерғолова, ҡатын-ҡыҙ- ҙар советы рәйесе Земфира Аҙнабаева, ветерандар советы рәйесе Ғәлиә Әхмәҙиева ҙур өлөш индерҙе. Шиғриәт, йыр-моң, йәнле ара- лашыуҙан һәр кем илһамланып, дәрт-дарман алып ҡайтты.


Конкурс иғлан ителде\nБашҡортостан Республикаһы Сибай ҡалаһы ҡала округы хакимиәте муниципаль хеҙмәт вазифаһына вакант урынды биләүгә - Башҡортостан Республикаһы Сибай ҡалаһы ҡала округы хакимиәтенең сәнәғәт, төҙөлөш, транспорт һәм элемтә бүлеге начальнигы вазифаһына конкурс иғлан итә.\nДокументтар иғлан баҫылған ваҡыттан 20 көн дауамында ҡабул ителә. Эш көндәрендә Сибай ҡалаһы, Ленин урамы, 9/1 адресы буйынса 303-сө кабинетҡа мөрәжәғәт итергә.\nИғтибар! Сибай тарих-крайҙы өйрәнеү музейы «Мине иҫлә!» акцияһы башлай\nБалаларығыҙ менән бергә һуғыш ҡырында ятып ҡалған, тылда мәрхүм булған туғандарығыҙҙың фотоһүрәттәрен музейға тапшырыуығыҙ һорала. Фотоларҙы muzey_sibay@mail.ru адресы буйынса электрон почтаға ебәрергә мөмкин.\nШәриповтарҙың шәжәрә байрамы\nҮткән аҙнала Балалар сәнғәт мәктәбе ҡала поликлиникаһы менән берлектә Шәриповтар араһының шәжәрә байрамын ойошторҙо.\nҠалала бындай сараларҙы үткәреү буйынса бай тәжирбә тупланған. Был осраҡта ла тәүҙә киң эҙләнеү эштәре башҡарылды. Шуға ла байрам тәрән мәғәнәле, бай йөкмәткеле булды. Ҡала хакимиәтенән, Сибай институтынан килгән ҡунаҡтар уға йәм өҫтәне.\nӨфө – Сибай авиарейстың тәүге пассажирҙары – Йәштәр ҡоролтайы делегаттары\nБөгөн Сибай ҡалаһы, тотош Башҡортостандың Урал аръяғы төбәге тормошонда тарихи ваҡиға булды – оҙаҡ туҡтап торғандан һуң Сибай аэропорты тәүге самолеты ҡабул итте.\nБашҡортостандың халыҡ артисы Камил Вәлиевҡа – 80 йәш\nОшо арала үҙенең 80 йәшлек оло юбилейын билдәләгән Камил Валиев үҙенең ижад юлын 1959 йылда, Гнесиндар исемендәге Мәскәү институтын тамамлағас, Башҡорт дәүләт филармонияһында башлай.\nЙәш рәссәмдәрҙең еңеүе\n1 – 3 июндә Екатеринбург ҡалаһында Беренсе Халыҡ-ара декоратив ҡул эштәре конкурсы үтте. Сибайҙан «Аҡ тирмәлә ырыу аҡһаҡалдары ҡоро» тип алаған кейеҙгә төшөрөлгән композиция Беренсе дәрәжә Дипломға лайыҡ булды.\n21 июндә 19.00 сәғәттә Сибай дәүләт филармонияһы залында Рәсәй Федерацияһы, Башҡортостан Республикаһы халыҡ артисы, Салауат Юлаев исемендәге дәүләт премияһы лауреаты Хөрмәтулла Үтәшевтың концерты була.\nПрограммала Республиканың атҡаҙанған артистары Алһыу Бәхтиева һәм Илсур Баимов, сәхнә оҫтаһы, Республиканың халыҡ артисы Алмас Әмиров һәм академия драма театрының йәш артистары ҡатнаша.\nАэропорт - Арҡайым - Көплө боҙ һырғалағы\nБашҡортостан Республикаһының төҙөлөш, архитектура һәм транспорт министры Рәүил Рәшит улы Ибәтуллиндың Сибайҙа эш сәфәре маршруты шулай булды. Уны ҡала буйлап ҡала хакимиәте башлығы Фәим Фәтхулла улы Айҙарбәков оҙатып йөрөнө.\nДәүләт Йыйылышы – Ҡоролтай депутаттары – Сибайҙа\nКисә ҡалабыҙҙа Башҡортостан Республикаһы Дәүләт Йыйылышы – Ҡоролтайҙың Мәғариф, фән, мәҙәниәт, спорт һәм йәштәр сәйәсәте комитетының мәҙәниәтте үҫтереү мәсьәләһенә арналған күсмә ултырышы үтте.\n«Ирәндек моңдары» йомғаҡтары\n27-29 майҙа Сибайҙа Башҡорт йырҙарын башҡарыусыларҙың төбәк-ара “Ирәндек моңдары» конкурсы үтте. Бәйгелә Башҡортостандың 6 ҡалаһынан, 17 районынан, Мәскәү ҡалаһынан, Татарстан Республикаһынан, Силәбе, Ҡурған өлкәләренән 103 кеше ҡатнашты. Шуларҙың 55-е – балалар.\n“Ирәндек моңдары” старт алды\nCибай ҡалаһының үҙенә күрә матур йолалары, уның йөҙөн билдәләгән сағыу байрамдары байтаҡ. Ике йылға бер тапҡыр үткәрелә килгән Башҡорт йырҙарын башҡарыусыларҙың төбәк-ара “Ирәндек моңдары» конкурсы улар араһында айрым урын биләп тора. Уны халыҡ та, йырсылар ҙа, йыр фольклоры белгестәре лә көтөп ала.\nПедагогтар йылға йомғаҡ яһаны\nБөгөнгө көндә ҡаланың барлыҡ предприятиеларында, ойошмаларҙа үткән 2009 йылға йомғаҡ яһала. Үткән аҙнала үҙ эштәрен ҡала уҡытыусылары барланы. Сара 7-се мәктәптә үтте.\nТабибтар ветерандар тураһында хәстәрлек күрә\nБөйөк Еңеүҙең 65 йыллығын байрам итеү саралары сиктәрендә ҡала поликлиникаһында Бөйөк Ватан Һуғышы ветерандары һәм инвалидтарына ентекле медицина тикшереүе үткәрелә башланы. Бөтәһе 150 кешене ҡарау поланлаштырыла. Диспансеризация һөҙөмтәләре буйынса ветерандар өсөн һауыҡтырыу-дауалау саралары үткәреү, өйҙә ятып дауаланыу ойоштороласаҡ.\nРеспублика буйынса иншалар конкурсы\nРеспублика көнө, Башҡортостан Республикаһында йәштәр башланғысын хуплау һәм үҫтереү йылына арналған рус теле һәм әҙәбиәте буйынса республика иншалар конкурсына йомғаҡ яһалды.\nҠаланың ветерандар Советы пленумы\nҠаланың ветерандар ойошмаһы 2009 йылдағы эштәренә йомғаҡ яһаны.


Материалы за 01.10.2014 » Табын\nЕр биҙәген һаҡлауҙа ярҙам итәләр\n01 октября 2014 йыл | Йәмғиәт\nЙылдың-йылы Ғафури урмансылығы мәктәптәрҙе, халыҡты йәлеп итеп байтаҡ ҡына йәшелләндереү эштәрен атҡара. Был йәһәттән участка урмансылығы мастеры И.У.Сәйфуллин һөҙөмтәле эшләй. "Йәшә, урман” тип аталған акцияла Ҡарағай мәктәбенең 9-11-се класс уҡыусылары әүҙемлек күрһәтте. Улар ҡатнашлығында 2013 йылдың көҙөндә 25,0 гектар майҙанға, 2014 йылдың яҙында 10,0 гектар майҙанға йәш үҫентеләр ултыртылды.\n01 октября 2014 йыл | Спорт\n27 сентябрь Халыҡ-ара туристар көнөнә арнап "Йәшлек” ял паркында туризм буйынса ярыш үтте. Был сараны Балалар ижады үҙәге ойошторҙо.\nҺынауҙарҙа һынмаған, бәхеткә ынтылған\nБөйөк Ватан һуғышы йылдарында фронтҡа киткән ир-егеттәрҙе тылда алмаштырып ал-ял белмәйенсә эшләгән ҡатын-ҡыҙҙарҙың фиҙаҡәр хеҙмәте баһалап бөткөһөҙ. Шундай ауыр һынауҙар аша үтеп, һуғыш йылдары һәм унан һуңғы осорҙағы ҡыйынлыҡтарҙы ла еңеп сыҡҡан кешеләр, һис һүҙһеҙ, оло ихтирамға лайыҡлы. Бөгөн һүҙ шуларҙың береһе – Татар Саскүле ауылында көн күреүсе тыл хеҙмәте ветераны, 93 йәшлек Хөмәйрә Арыҫлан ҡыҙы Хөснөтдинова (һүрәттә) тураһында.\nТынғы белмәҫ ағинәй\nТәбиғәт алтынһыу-ҡыҙыл төҫтәр менән балҡып, ҡабатланмаҫ матурлығын күңелдәргә һеңдергән йәмле мәлдә төпкөлдәге Толпар ауы-лына юлыбыҙ төштө.\nБөркөт булып Ватан һаҡлағандар\nБөйөк Еңеүҙең 70-се яҙы яҡынлаша. Уттар-һыуҙар кисеп, Еңеү яулап ҡайтҡан ветерандарыбыҙҙың ғына сафтары кәмей бара. Бурлы ауылында ла бер генә ветераныбыҙ иҫән. Күптән түгел мәҙәниәт йортонда уҙған сарала Миңнәхмәт Вафа улы Яҡуповтың урыны түрҙә булды. Бурлы мәктәбе директоры урынбаҫары Ләйсән Әнүәр ҡыҙы Хәлилова ветеран бабайҙың тормош юлы менән таныштырып китте. Ул Белоруссия фронтында ла булған. Район ветерандар советы рәйесе Эльвира Әнүәр ҡыҙы Мөлөкова Миңнәхмәт Яҡуповҡа Белоруссияны немец илбаҫарҙарынан азат итеүҙең 70 йыллығына арналған юбилей миҙалын тапшырҙы.


Иҡтисадтың нигеҙе, уның киләсәге тип йөрөткән тармаҡ – эшҡыуарлыҡ. Уның урта йәки кесе формалары нисек үҫеш ала, ғөмүмән, эшҡыуарлыҡ өлкәһендәге яңылыҡтар.\nҠунаҡтар: Башҡортостанда эшҡыуарҙар хоҡуҡтарын яҡлау буйынса вәкиленең баш консультанты, матбуғат секретары Айрат Искәндәров, Ҡыйғы районынан Вәкилдең йәмәғәт ярҙамсыһы, эшҡыуар Владик Заһиров.\nАйрат Искәндәров. 2012 йылда Башҡортостанда Рәсәй төбәктәре араһында беренселәрҙән эшҡыуарҙарҙың хоҡуҡтарын яҡлау буйынса вәкил институты булдырылды, төбәк республика законы ҡабул ителде. Йәмәғәт башланғысында үҙенең ярҙамсылары тәғәйенләнде. Уларҙың эше – ҡала, райондарҙа эшҡыуарҙарға юридик консультациялар, һорауҙарына яуаптар биреү, килеп тыуған проблемаларҙы сисеү юлдарын эҙләү. Уҙған йылда 128 мең эшҡыуарлыҡ субъекттары теркәлде. Был, әлбиттә, 2012 йыл менән сағыштырғанда аҙыраҡ.\n90-сы йылдарҙа, СССР тарҡалғас, илдең милкен таратыу башланды. Административ барьерҙар ул заманда бик кәрәк ине. Бөгөн беҙ икенсе заманда йәшәйбеҙ. Административ барьерҙар ыңғай күренештән кире күренешкә әйләнде. Эшҡыуар эшен башлар, ер алыр өсөн мөрәжәғәт иткәндә төрлө документтар таптыралар. Справкалар, уларҙың күсермәһен һорайҙар, кеше уның артынан йөрөп аҡсаһын да, ваҡытын да юғалта һәм ҡул һелтәп ҡуя.\nТыңлаусыларға шуны әйтер инем, эшҡыуарҙарҙың хоҡуҡтарын яҡлау буйынса вәкил эргәһендә йәмәғәт ҡабул итеү бүлмәһе эшләй, һорауҙарығыҙ бар икән, түбәндәге адрес буйынса мөрәжәғәт итергә була: Өфө ҡалаһы, Пушкин урамы, 106 –сы йорт. Телефон һандары: 280-85-41.\nЭшҡыуарлыҡ – бик ҙур өлкә. Федераль кимәлдә лә, региональ кимәлдә лә ошо өлкәне көйләүсе ҡануниәт бар, хоҡуҡи акттар ҡабул ителгән.\nВладик Заһиров. Ҡыйғы районында бөгөнгө көндә был тармаҡта 250 эшҡыуар эшләй. Һуңғы айҙа ғына эшҡыуарҙарға 1 млн.-ға яҡын аҡса бүленде. Йыл аҙағына тиклем сумманың тағы ла артыуы көтөлә. Был иһә эшҡыуарлыҡты үҫтереүҙең бер юлы тигәнде аңлата.\nМин үҙем бер үк ваҡытта районда эшҡыуарҙар Советы рәйесемен дә. Күп һорауҙарҙы район хакимиәте менән берлектә хәл итәбеҙ. Райондағы барлыҡ эшҡыуарҙар беҙгә мөрәжәғәт итә. Бигерәк тә субсидиялар бүлеү буйынса. Күрше Мәсетле, Дыуан райондарынан да кәңәш һорап мөрәжәғәт итеүселәр бар.\nЯңыраҡ делегация менән Ҡаҙанда булып ҡайттыҡ. Унда мосолман эшҡыуарҙарының съезы булды (Владик-Вәли хажи 1996 йылда хаж ҡыла-ред.,). Егеттәр унан ҡанатланып ҡайттылар. Галин Динар тигән фермерыбыҙ өр-яңы Беларусь алды. Беҙҙең төнъяҡ-көнсығыш райондары заманында Салауат, Стәрлетаҡ ҡалаларын картуф менән тәьмин итә торғайны. Хәҙер шуны яйға һалырға теләйбеҙ. Октябрь айында делегация менән Ҡытайға барырға йыйынабыҙ. “Мини-крахмал” заводын алып ҡайтыу буйынса килешеү төҙөргә ниәтләнәбеҙ.\nРеспублика буйынса “Төнъяҡ-көнсығыш” регионды үҫтереү буйынса айырым программа ҡабул ителгән, әммә уның буйынса өлгәшелгән уңыштар хаҡында әлегә һүҙ алып бара алмайбыҙ.\nЭшҡыуарлыҡ иҡтисадты үҫтереүҙең бер тармағы булараҡ киләсәктә Хөкүмәт ярҙамында киң ҡолас алыр, тигән уйҙамын.


Башҡортостан “Берҙәм тауыш биреү көнөнә” әҙерләнә | ГТРК «Башкортостан» — Новости Уфы и РБ\nБашҡортостан “Берҙәм тауыш биреү көнөнә” әҙерләнә\n11 июня 2019 — 18:24 ГТРК «Башкортостан»\nСентябрҙең икенсе йәкшәмбеһендә республика халҡы Башҡортостан башлығын, шулай уҡ урындағы ҡала һәм район советтарына яңы вәкилдәр һайлап, Дәүләт Йыйылыш-Ҡоролтайға өҫтәмә ике депутатты билдәләйәсәк. Кампания Башҡортостан өсөн 400 миллион һумға төшәсәк. Бюллетендәрҙе иҫәпләү барышын күҙәтеү өсөн камералар Өфөләге 410 тауыш биреү участкаһында һәм 69 территориаль һайлау комиссияһына ҡуйыла.\nРадий Хабиров посетил турнир по баскетболу 3×3 на призы полпреда Президента России в Приволжском федеральном округе\nБашҡортостандың Халыҡ артисы Әхәт Мортазин вафат\nУл 59 йәшендә беҙҙең аранан китте. Башҡортостан телевидениеһы һәм радиоһы үҫеше Әхәт Мотаһар улының тынғыһыҙ хеҙмәтенә бәйле. Утыҙ йылдан ашыу көн һайын тиерлек ошо ҡабатланмаҫ тенор, үҙенсәлекле, мөһабәт тауыш Башҡортостан халҡын уятты. Уның тауышын танымаған кеше юҡтыр республикала. Әхәт Мортазин...\nСиләбе өлкәһендә йәшәгән милләттәштәребеҙ өсөн китап йыйыу акцияһы иғлан ителде\nҠоншаҡ һәм Арғаяш райондарында йәшәүселәр, тәү сиратта, уҡыу әҙәбиәтенә мохтажлыҡ кисерә. Шулай уҡ башҡорт авторҙарының нәфис әҙәбиәте ла ҡабул ителә. Китаптарҙы Халыҡтар дуҫлығы йортона килтерергә мөмкин.\nРоспотребнадзор сысҡан биҙгәге менән ауырыусылар күпләп теркәлгән райондарҙы атаны\nАсҡын, Балтач, Борай, Благовещен, Ҡалтасы, Ҡариҙел, Краснокама, Нуриман, Тәтешле, Яңауыл райондарында был ҡурҡыныс ауырыуҙы йоҡтороу хәүефе бик ҙур. Башҡорт Дәүләт медицина университеты студенты Валентин Катаев экспресс-тест аша сысҡан биҙгәген билдәләү ысулын уйлап сығарған. Тәү ҡарамаҡҡа...\nЯлған шылтыратыу өсөн-штраф\nҠар иреп, көндәр йылытыу менән күптәр ҡырға ял итергә сыға. Ҡыҙмаса булып алғандар араһында янғын сығыу тураһында ялған шылтыратыуҙар ҙа юҡ түгел. Бынан ары урманда янғын сығыу тураһында ялған мәғлүмәт өсөн штраф түләргә тура киләсәк. Административ хоҡуҡ боҙоуҙар тураһындағы кодекс яңы...\nКөндәр ҡасан йылыныр?\nКүҙаллауҙарға ҡарағанда, быйыл йәй ауыл хужалығы өсөн бик уңай киләсәк. Был аҙнала Башҡортостанда көндәр йылыта башлай. Синоптиктар хәбәр итеүенсә, марттың тәүге яртыһында һауа температураһы норманан 3-6 градусҡа түбәнерәк булды. Бөгөндән башлап Көньяҡ Урал йылы һауа массаһы аҫтында ҡаласаҡ....\nӨфөлә күләмле агросәнәғәт форумы асылды\nРәсәйҙең ауыл хужалығы тармағының киләсәге Башҡортостанда хәл ителә. Бөгөн Өфөлә агросәнәғәт форумы асылды. Унда Рәсәйҙән һәм төрлө илдәрҙән 300-ләп предприятие ҡатнаша.\nБюрократик сылбыр, йәки, миңә аҙаш кәрәкмәй\nБашҡортостанда йәшәүсе Волгоградта үҙенең игеҙәге барлығын асыҡлаған. Уларҙың фамилия, исем, шәрифтәре бер, хатта тыуған көндәре лә тап килә. Тик бындай аҙашлыҡҡа Благовещен ҡалаһында йәшәүсе бер ҙә шат түгел, сөнки ул “игеҙенең” бурыстарын түләргә мәжбүр.Яңы автомобилгә тип банкка һалып барған...\nРәсәйҙең оборона министрлығы күнекмәләр ваҡытында гипер тауышлы “Кинжал” авиация-ракета комплексын һынап ҡараны. Яңы төр ҡорал һынауҙы уңышлы үткән, тип хәбәр ителә. Сүриәлә бер-береһе менән һуғышыусыларҙы яраштырыу үҙәге офицерҙары үткәргән һөйләшеүҙәр һөҙөмтәһендә 13 террорсы ҡорал ташлап...\nБашҡортостанда ясле төҙөү программаһы ғәмәлгә ашырыла\nБашҡортостанда йәш ярымдан өс йәшкәсә балалар өсөн ясле төҙөү программаһы ғәмәлгә ашырыла башлай. Ошо хаҡта республика башлығы белдерҙе. Рөстәм Хәмитов әйтеүенсә, киләһе ике-өс йылда йәш ярымдан өс йәшкәсә балаларҙы ҡабул итеүгә иҫәпләнгән байтаҡ мәктәпкәсә балалар учреждениеһы төҙөләсәк.\nСанкцияларға лайыҡлы яуап\nСит дәүләттәр Рәсәйгә ҡарата санкциялар индергәс, беҙҙең предприятиеларҙың мөмкинлектәре артты. Ошоға бәйле, ил етәкселеге Оборона предприятиеларына продукцияның ассортиментын киңйәтергә ҡуша. Мәҫәлән, Өфө моторҙар эшләү берекмәһендә газ ҡыуыу двигателен камиллаштырырға йыйыналар. Двигателдең...


Башҡортостан Президенты Күгәрсен районының Исем ауылы мәктәбендә булды // Йәмғиәт | новости башинформ.рф\nБашҡортостан Президенты Күгәрсен районының Исем ауылы мәктәбендә булды\n9:36, 22 мая 2013 Йәмғиәт\nШишәмбе, 21 майҙа, Башҡортостан Президенты Рөстәм Хәмитов Күгәрсен районы буйлап эш сәфәре барышында Исем ауылы урта мәктәбенең яңыртылған бинаһын ҡараны. Йыл дауамында мәктәптә яңыртыу эштәре барҙы. Республика етәксеһе башҡарылған эшкә юғары баһа бирҙе.\n– Мәктәпкә 1968 йылдан бирле ремонт үткәрелмәне, — тип һөйләне мәктәп директоры Татьяна Кузнецова. – Бүлмәләрҙә һыуыҡ ине, спорт майҙансығы мәктәп биләмәһенән алыҫта урынлашҡан ине.\nХәҙер мәктәптең үҙенең спорт залы бар, ә элекке интернат бинаһы урынында заманса туҡланыу блогы һәм башланғыс мәктәп корпусы урынлашты. Мәктәптә райондың ете ауылынан 147 бала уҡый. Дәрестәргә улар мәктәп автобусында йөрөй. Автобус өсөн гараж да төҙөлгән.\nРеспублика етәксеһе спорт инвентарын һатып алыуҙа ла ярҙам итергә һүҙ бирҙе.\nКиләһе йылда мәктәп үҙенең йөҙ йыллығын билдәләй. Татьяна Кузнецова был тантаналы сараға республика Президентын да саҡырҙы.


Ххх Уйын – Уйын Өлкәндәр Өсөн Бушлай Онлайн\nХХХ Уйын Белә, нисек телисез икән, һеҙҙең өсөн Порно\nИке төп аспектлы булып, үҙ эсенә ул порно тейеш, һеҙ күңелегеҙ теләгән сығанағы өлкәндәр өсөн алмаштырҙылар. Улар төрлө һәм ирекле булырға тейеш. Ярай,, беҙ бөтә был әйберҙәр исемлеге китаптағы булманы, сөнки беҙгә иң ҡайнар порно сайттар категорияһы коллекцияларының береһен үҙ эсенә ала, һәм беҙ һеҙҙе бер ваҡытта ла аҡса һорамай, кереткәнсе һеҙ был уйын бирелгән. Һәр категория өсөн фантазия порно беҙҙә бар, һеҙ уларҙы булыуы мөмкин, был уйын ярҙамында сексуаль һәм бөтә доставляться хардкорный, һеҙ унда төп герой итеп тоя үҙен., Сөнки был яңы секс-html5 уйындарҙы ойоштороу менән файҙаланып, яңы алымдар булып тора был күңел, уйындан иҫ киткес браузерный эшләргә теләсә ниндәй төҙөлөшө. Шулай уҡ беҙҙең тикшереү бөтә уйындарының ике тапҡыр кереткәнсе, улар беҙҙең сайтта барлыҡҡа килә. Беҙ беләбеҙ, шул тиклем яҡшыраҡ күренергә тейеш секс-уйын өсөн, кешегә, ул. ХХХ-уйын, бер ҡасан да үҙ аллы уҡырға тура килде.\nБер нисә платформа беҙҙең бөтә протестировать уйын ҡоролмаһы булған. Беҙ тикшереүен теләгән, тип сенсорлы экрандан шундай уҡ платформа һәм төрлө уйын менән һыйышып бөтә был процесс булараҡ, н клавиатура һәм мышь. Был уйында бөтә, бында беҙ тәҡдим иткән, һеҙ компьютер бушлай һеҙгә нисек уңайлы, шулай булғас, һәм был мобиль айланмалар. Беҙ бушлай аласыз позволить үҙе уйын тәҡдим итәбеҙ, сөнки, белгән кеүек ҙур селтәрҙәрҙә нисек урынлаштырыу рекламаға һәм яңы уйынсылар йәлеп дөрөҫ шулай итеп, беҙҙең өсөн түгел, фанаттарса сайт беҙҙең менән ҡаса., Был платформаһына саҡ реклама һеҙ күрмәгән, һеҙ булыуы бер ҡасан да ҡамасау сөнки уны уйын процесы. Беҙ һеҙгә беҙҙең сайтыбыҙҙа һәм шулай уҡ церебраль ҡамасау түгел, үҙен хәүефһеҙлектә тойоу һеҙҙең өсөн, белмәйбеҙ, тип, һеҙ бер ҡасан да бер кем тураһында белә.gnu. Был коллекцияһын ҡарай башланы, ҡайһы берҙә һеҙ аласыз наслаждаться һәм иң ғәжәйеп тасуирлығы, виртуаль донъяла ул тәҡдим итә ала.\nСекс Яңы - Яңы Уйындар Платформаһында\nПорноигр сайтында эш ҡасан етә, уларҙың күпселеге, ҡағиҙә булараҡ, саф һәм платформа заманса иҫәпләшергә кәрәк, уйлай йәки башҡа, тип өҫтәне ул. уларҙың функциялары ҡарағанда күберәк булһа, шул тиклем яҡшы. Ярай, беҙгә дөрөҫ һәм файҙалы минимализм беҙҙең сайтта араһында баланс булырға. Сөнки был платформаны ориентирланған еңел булмағандыр һеҙгә, неуместный һәм һеҙ бер нәмә лә күренмәй. Йәмғиәт ярҙамында функцияларын кеүек бүлектәргә комментарийҙар, күрһәткестәр рейтингы форум һәм, хатта, беҙ һеҙ әҙерме иң ҡыҙыҡлы тәжрибә интернет тәҡдим итә. Беҙ шулай уҡ порно һеҙ биргән дискрет-ваҡытта, һеҙгә бер ниндәй ҙә хәүеф дусар итмәй.


14:39, 25 апрель 2021 версияһы\n959 байт өҫтәлгән , 5 месяцев назад\n14:29, 25 апрель 2021 версияһы (төҙәтеү)\n14:39, 25 апрель 2021 версияһы (төҙәтеү) (кире алырға)\nТауыш биреү йомғаҡтары буйынса коммунистар власты тулыһынса юғалтмаһа ла (президент булып Ярузельский ҡала, көс министрлыҡтары Польша Республикаһы Партия Ойошмаһы ҡулында ҡала), уларға оппозицияға властың байтаҡ өлөшөн бирергә тура килә, йәмғиәт һайлауҙарҙы режимдың еңелеүе тип ҡабул итә. 1989 йылдың 7 авгусында Валенса «Теләктәшлектең» хөкүмәткә етәкселекте үҙ ҡулдарына алырға әҙер булыуы тураһында белдерә. Валенсаның Берләшкән крәҫтиән һәм Демократик партияларҙың (күп йылдар буйы коммунистик режим яҡлылар) етәкселеге менән һөйләшеүҙәр алып барыуы килеп тыуған хәлдә уларҙың «Теләктәшлекте» хупларға мәжбүр булыуына килтерә. 7 сентябрҙә Польшала беренсе тапҡыр власҡа «Теләктәшлек» вәкиле Валенсаның кәңәшсеһе [[Мазовецкий, Тадеуш|Тадеуш Мазовецкий]] етәкселекгендәге коммунистик булмаған хөкүмәт килә.\n=== Президентлыҡ ===\n[[Президентские выборы в Польше (1990)|1990 йылдың президент һайлауҙарында]] Валенса, ышаныслы еңеү яулап, икенсе турҙа Польша президентитеп һайлана(74,25 % тауыш менән). Уның алдына сәйәси тотороҡһоҙлоҡтоң һәм Польшаның ирекле баҙар иҡтисадына күсеүенең ғәйәт ауыр проблемалары килеп баҫа.\n1995 йылда Валенса [[Президентские выборы в Польше (1995)|Һайлауҙарҙа]] [[Квасьневский, Александр|Александр Квасьневскийҙан]] еңелә. Беренсе турҙа ул, 33,1 процент йыйып, икенсе урынға сыға, ә икенсе турҙа, 48,3 процент йыйып, еңелә.\nhttps://ba.wikipedia.org/wiki/Махсус:Сравнение_версий/1031798 ҡабул ителгән


Республикала муниципалитеттар тышҡы рекламанан килемде икеләтә арттырған // Иҡтисад | новости башинформ.рф\nРеспубликала муниципалитеттар тышҡы рекламанан килемде икеләтә арттырған\n17:49, 20 февраля 2016 Иҡтисад\nӨФӨ, 2016 йыл, 20 февраль. /«Башинформ» мәғлүмәт агентлығы, Ольга Мортазина/.\nБашҡортостанда бер нисә муниципалитет тышҡы рекламанан килемде икеләтә арттырыуға өлгәшкән. Былтыр Өфө, Ишембай, Әбйәлил, Стәрлетамаҡ райондары, Октябрьский һәм Салауат ҡалалары табышты 20 миллиондан 42 миллион һумға тиклем арттырған. Дөйөм алғанда, тышҡы реклама урындағы бюджеттарға 153 миллион һумдан ашыу аҡса килтергән.\nЙыл башына республикала 10 меңдән ашыу конструкция иҫәпләнгән. Былтыр 835 конструкция дөрөҫ ҡуймау сәбәпле алынған, тип хәбәр иттеләр Сауҙа һәм ҡулланыусыларҙың хоҡуҡтарын яҡлау буйынса дәүләт комитетында.


Кешеләргә ярҙам итеү — уның төп бурысы\n3 Декабрь 2021, 12:39\nҠасҡын ауылының фельдшер-акушерлыҡ пункты фельдшеры Зәриә Рифғәт ҡыҙы Ниғмәтуллина яратҡан эшенә 39 йыл ғүмерен бағышлаған.\nБер тапҡыр hәм ғүмерлеккә һайлаған hөнәре уға дoнъяла иң яҡшыһы булып тойола.. «Башҡортостан Республикаһы буйынса 2021 йылда урта медицина hәм фармацевтик белемле иң яҡшы белгес» республика hөнәри конкурсында «Иң яҡшы фельдшер» номинацияһында күптән түгел еңеүе шуны раҫлай.\n— Бөтә Рәсәй конкурсында ҡатнашырға район үҙәк дауаханаһының өлкән шәфҡәт туташы Зоя Николаевна Данилова тәҡдим итте, — тип һөйләй Зәриә Ниғмәтуллина. — Конкурс комиссияһы һуңғы өс йылда Ҡасҡын фельдшер-акушерлыҡ пункты эшсәнлеген өйрәнде. Район этабын уңышлы үттем, республика этабында еңeрмен, тигән уй хатта башҡа ла кермәне.\nЗәриә Рифғәт ҡыҙы тыумышы менән Йылбулаҡтамаҡ ауылынан. Атаһы бик иртә вафат була, Зeриә ул саҡта 5-се класта уҡыған. Өс балаһын әсәләре Хөснигөл Ибраhим ҡыҙы бер yҙе аяҡҡа баҫтыра, бала саҡтан уҡ еңел булмаған ауыл тормошона өйрәтә. Урта белем тураһында аттестат алып, һөнәр алыр мәл еткәс, ҡыҙ Туймазы медицина училищеһының акушерлыҡ бyлегенә уҡырға инә. 1982 йылда уны уңышлы тамамлап, Бишбүләк ауылында район үҙәк дауаханаһының бала табыу йортонда эшләй башлай.\n— Өс айҙан һуң кейәүгә сығып, Ҡасҡын ауылына күстем. Башта 12 йыл колхоз профилакторийындe эшләнем, бына инде 27 йыл фельдшер-акушерлыҡ пунктында эшләйем. Әлбиттә, элек эш күпкә ҡатмарлыраҡ ине. «Ашығыс ярҙам» машиналары юҡ ине, хәйер, ярай eле, колхоз идараһы төнгө саҡырыуҙарға һәм ауырыуҙарҙы дауаханаға оҙатыу өсөн дежур машина бирҙе, — тип иҫкә ала Зәриә Рифғәт ҡыҙы. — Ауырыуҙарҙы күп осраҡта дауаханаға ат, тракторҙарҙа алып бара торғайныҡ. Минең практикамда юлда бала табыусылар ҙа булды. Ул саҡта бала табыусылар һаны күп булды, йылына 10 - 15 йөклө ҡатын иҫәптә тора ине. Айыт ауылында врачлыҡ амбулаторияһы асылғас, эш күпкә еңеләйҙе.\nЗәриә Рифғәт ҡыҙы халыҡҡа беренсел медик-санитар ярҙам күрһәтә, үҙ ваҡытында халыҡҡа профилактик медицина тикшереүе уҙғара, иҫәптә тороусы ауырыуҙарҙы даими контролдә тота, һау-сәләмәт йәшәү рәүешен пропагандалау, кәрәкле документтарҙы ваҡытында рәсмиләштерә — барыһын да һанап бетөрөрлөк түгел. Килеп тыуған ҡатмарлы хәлдә, коронавирус инфекцияһы таралыуға бәйле, халыҡ менән аңлатыу һәм профилактик эш алып бара. Һүҙ уңайынан, Ҡасҡында халыҡтың 95%-ты коронавирус инфекцияһынан вакцинация яһатҡан. Хеҙмәт күрһәтелә торған участокта 155 кеше: 140 өлкән йәштәге һәм 15 бала. Һәм hәр кемгә индивидуаль ҡараш — иғтибарлы, изгелекле, ярҙамсыл фельдшерға ауылдаштары ихлас күңелдән тартыла. Ул бер ҡасан баш тартмаясаҡ, сөнки кешеләргә ярҙам итеү - уның булмышы.\n1999 йылда Зәриә Рифғәт ҡыҙы «Дауалау эше (фельдшер)» программаһы буйынса яңынан hөнәри әҙерлек уҙа. Һәр биш йыл һайын квалификацияһын күтәрә. Юғары квалификация категорияһына эйә. Фельдшер эшләү дәүерендә бик күп Маҡтау ҡағыҙҙары hәм Рәхмәт хаттары менән бүләкләнгән. Ауыл фельдшерының намыҫлы хеҙмәтен сираттағы раҫлау Башҡортостан Республикаһы Һаулыҡ һаҡлау министрлығының Почет грамотаһы булған, уны уға быйыл медицина хеҙмәткәрҙәре көнөндә тапшырғандар. Ауыл фельдшеры һау-сәләмәт йәшәү рәүеше алып бара hәм ауылдаштарына өлгө күрһәтә: йәйгеһен саҡырыуҙарға бары тик велосипедта ғына бара, скандинав йөрөшө менән дә шөғөлләнә. Зәриә Рифғәт ҡыҙының мауығыуҙар дoнъяһы ла киң : ҡул эштәренә маһир, сәскәләр үҫтерә, төрлө ҡамыр ризыҡтары бешерергә ярата. Бынан тыш, ауыл, район, республика кимәлендәге сараларҙа ҡатнаша — айырым да, «Ынйылар» фольклор вокаль төркөмө составында ла сығыш яһай. Әүҙем йәмәғәтсе, Йылбулаҡтамаҡ ауыл Советы ауыл биләмәһе депутаты булараҡ, 22 йыл дауамында йәмәғәт эштәрендә ҡайнап йәшәй: ҡатын-ҡыҙҙар советы составында ғаиләләргә, балаларға, яңғыҙ әсәләргә ярҙам күрһәтеү, төрлө саралар уҙғарыу буйынса социаль әһәмиәтле бурыстарҙы хәл итеү менән шөғөлләнә. Ауылды төҙөкләндереү мәсьәләләрен хәл итеyҙән бер ҡасан да ситтә ҡалмай, сөнки бар ерҙә тәртип ярата.\nЗәриә Рифғәт ҡыҙының тормошонда төп таянысы - ғаилә. Ире Рәдис Мирас улы менән ике ҡыҙ hәм бер ул үҫтергәндәр. Уларҙың һәр ҡайһыһы тормошта үҙ юлын тапҡан: Регина менән Руфина педагогик юлды һайлаған, Азамат Себер тарафтарында эшләй. Балалар тыуған йортта йыш ҡунаҡ була. Зәриә Ниғмәтуллина инде дүрт тапҡыр өләсәй: уның өс ейәне һәм бер ейәнсәре бар.


Беҙгә башҡорт халыҡ мәҙәниәте фестивалдәре кәрәк – Рөстәм Хәмитов // Мәҙәниәт | новости башинформ.рф\nБеҙгә башҡорт халыҡ мәҙәниәте фестивалдәре кәрәк – Рөстәм Хәмитов\n7:30, 23 октября 2017 Мәҙәниәт\nӨФӨ, 2017 йыл, 23 октябрь. /«Башинформ» мәғлүмәт агентлығы/.\nУҙған көндәрҙә Стәрлетамаҡҡа эш сәфәре барышында Башҡортостан Башлығы Рөстәм Хәмитов «Ашҡаҙар таңдары» V республика башҡорт фольклоры байрамында булды. Ул ҡала Мәҙәниәт һарайында үтте.\nРеспублика етәксеһе ижади коллективтарҙың сығыштарын ҡараны һәм унда ҡатнашыусыларға уңыштар теләне.\n— Ошо иҫ киткес – яҡшы, матур, бөтәһенә лә кәрәкле байрамды мөмкин тиклем күберәк кешеләр күрһен ине. Ысын, тәрән башҡорт халыҡ фольклоры, мәҙәниәте йолаларын дауам итеүсе коллективтарҙың шундай күп булыһы һәйбәт, – тине төбәк Башлығы. – Беҙ Мәҙәниәт министрлығы, республика Хөкүмәте менән берлектә ошо фестивалдәргә, конкурстарға, һис шикһеҙ, ярҙам итербеҙ һәм бындай коллективтар һаҡланһын һәм беҙҙең башҡорт мәҙәниәтенең ниндәй икәнлеген күрһәтеү өсөн халыҡҡа хәрәкәт итһен өсөн барыһын да эшләрбеҙ.\nРөстәм Хәмитов фестивалдең башҡорт мәҙәниәте үҫешенә тос өлөш индергән Башҡортостандың халыҡ шағиры Мостай Кәримдең тыуған көнө менән тап килеүен билдәләне.\n— Сәхнәлә һәм залда йолаларыбыҙҙы дауам итеүсе, ата-бабаларыбыҙҙан килгән рухилыҡты киләсәктә йөрөтөүсе йәштәребеҙҙе күреү, әлбиттә, ҙур ҡыуаныс килтерә, – тип һыҙыҡ өҫтөнә алды республика етәксеһе. – Бер һүҙ менән генә әйткәндә, һеҙҙең менән яҡшы эш эшләйбеҙ. Беҙгә төрлө-төрлө һәм тәү сиратта – башҡорт халыҡ мәҙәниәте фестивалдәре кәрәк.\nБашҡортостан Башлығы 2020 йылда республикала Бөтә донъя фольклориадаһы уҙасағын хәтергә төшөрҙө.\n— Бөгөнгө фестиваль – ошондай ҙур ваҡиғаларға әҙерлек өлөшө, әлбиттә. Беҙ башҡорт халыҡ мәҙәниәтен уның бөтә матурлығында, көсөндә, ҡеүәтендә күрһәтергә тейеш, – тине Рөстәм Хәмитов. – Бындай фестивалдәр аша бөтә муниципалитеттарыбыҙ ҙа Фольклориада көндәрендә донъяға башҡорт мәҙәниәтен юғары кимәлдә күрһәтә алыр тип ышанам.\n2006 йылдан уҙғарылып килгән фестиваль башҡорт халыҡ ижадын һаҡлап ҡалыуға, үҫтереүгә һәм пропагандалауға йүнәлтелгән. Унда ауыл клубтары, ҡала мәҙәниәт һарайҙары һәм мәҙәниәт йорттары нигеҙендә ойошторолған үҙешмәкәр һәм халыҡ вокал-хореография коллективтары ҡатнаша.\nБыйыл байрамда 47 ижади коллектив – республиканың 29 районынан һәм ете ҡалаһынан, шулай уҡ Татарстандан, Ырымбур һәм Һамар өлкәләренән 700-ләп кеше ҡатнашты.\nФестиваль программаһына семинарҙар, башҡорт халыҡ костюмын тегеү буйынса оҫталыҡ дәрестәре, шулай уҡ 2016 йылда Мексикала уҙған Бөтә донъя фольклориадаһына арналған фотокүргәҙмәләр булды.\nТеги: фольклор, фестивалдәр, Башҡортостан Башлығы\nЖительница Башкирии раскопала могилу своей матери 18:05, 15 октября 2018


5 Март , 15:20\nПремьера 4 мартта М.Ғафури исемендәге Башҡорт академия драма театрының Ҙур сәхнәһендә Ризаитдин Фәхретдиновтың “Әсмә, йәки Ғәмәл һәм яза” әҫәре буйынса “Әсмә” (инсц. Ш.Шәкүрова) спектакленең премьераһы үтте.\n4 мартта М.Ғафури исемендәге Башҡорт академия драма театрының Ҙур сәхнәһендә Ризаитдин Фәхретдиновтың “Әсмә, йәки Ғәмәл һәм яза” әҫәре буйынса “Әсмә” (инсц. Ш.Шәкүрова) спектакленең премьераһы үтте. Спектаклдең режиссеры Зиннур Сөләймәнов, режиссер ассистенты Башҡортостандың атҡаҙанған артисы Руслан Хайсаров.\nҺәм шулай уҡ ижади төркөмдә композитор – Башҡортостандың атҡаҙанған сәнғәт эшмәкәре Ришат Сәғитов, ҡуйыусы рәссам – Рөстәм Баймөхәмәтов, костюмдар буйынса рәссам – Башҡортостандың атҡаҙанған мәҙәниәт хеҙмәткәре Наталья Степанова, хореограф – Алина Мустаева, яҡтыртыусы буйынса рәссам – Светлана Насонова, видеограф – Урал Мәхийәнов эшләне.\nСпектаклдә билдәле сәхнә оҫталары һәм театр йәштәре, ә төп ролдә беҙҙең йәш актрисаларыбыҙ Айым Сөләймәнова һәм Сабина Кирәева ҡатнашты.\nПремьераға коллегалар, мәҙәниәт һәм сәнғәт эшмәкәрҙәре килде.\nПремьера алдынан тамашасыларға театр фойеһында “Ризаитдин Фәхретдин: рухиәт, мәҙәниәт һәм мәғрифәт” тип аталған күргәҙмә тәҡдим ителде. Күргәҙмәне Татарстан республикаһының Әлмәт районында урынлашҡан Ризаитдин Фәхретдиндең мемориаль музейы ойошторҙо.\nТамашасылар ғалимдың шәхси әйберҙәрен, шулай уҡ, Әсмә Шәрәфтең “Атайым хаҡында иҫтәлектәр” ҡулъяҙма дәфтәрен күрә алдылар. Ғөмүмән, үҙенсәлекле һәм бөйөк шәхес – Ризаитдин Фәхретдин хаҡында бәйән итеүсе 36 һирәк һәм уникаль булған экспонаттар, артефакттар тәҡдим ителде. Әйтеп үтергә кәрәк, был музейҙың Өфөләге тәүге күсмә күргәҙмәһе, шуға күрә, билдәле ғалим, педагог, журналист, дин һәм йәмәғәт эшмәкәре Р.Фәхретдиндең яҙмышы менән ҡыҙыҡһыныусылар иртәгә, 5 мартта, премьера алдынан ҡарай алаһығыҙ.\n5 мартта, спектаклдең икенсе премьераһы күрһәтеләсәк.\nБашлана: 19:00 сәғ.


Беҙҙекеләр УАЗ алды\n25 Декабрь 2018, 11:43\nҮткән аҙна аҙағында Өфөләге «Торатау» конгресс-холы янындағы майҙанда Башҡортостандың ҡала һәм район дауаханаларына ашығыс медицина ярҙамы автомобилдәренең асҡыстарын тапшырыу тантанаһы булып уҙҙы.\nРеспублика Хөкүмәте премьер-министры урынбаҫары вазифаһын башҡарыусы Ленара Иванова һаулыҡ һаҡлау министры вазифаһын башҡарыусы Максим Забелин менән бергә республика дауаханаларының баш табиптарына 23 яңы махсус машина асҡыстарын тапшырҙы. Беҙҙең район тулы приводлы УАЗ алды.\n«Бөгөн беҙ федераль бюджет аҡсаһы иҫәбенә һатып алынған ашығыс медицина ярҙамы автомобилдәре асҡыстарын тапшырҙыҡ. Бөгөн тәүге 23 автомобиль район-ҡалаларыбыҙға оҙатыла. Был кешеләрҙең тормошон яҡшыртыр, автомобилдә үк тәүге ярҙам күрһәтергә, ябай ғына тикшереү сараларын башҡарырға мөмкинлек бирер. Шуныһы ла мөһим – был пациенттар өсөн генә түгел, ә табиптар һәм водителдәр өсөн дә уңайлы», – тине Ленара Иванова.


Һамар-Өфө-Силәбе юлындағы аварияға бәйле яңы мәғлүмәт - GTRK.TV — Новости Уфы и РБ\nХендай Солярис менән идара итеүсе ҡатынға ни бары 33 йәш кенә булған. Юл-транспорт фажиғәһендә уның ире һәләк булған. Ғаиләнең 3 балаһы етем ҡалды.Иҫегеҙгә төшөрәбеҙ, кисә Хедай Солярис машинаһы юл ситендә туҡтаған Фредлайнер йөк машинаһына барып бәрелә. Фажиғәлә 30 һәм 40 йәшлек ике ир урында һәләк булған. Водитель дауаханаға һалынған. Яҡынса мәғлүмәттәр буйынса, ул билдәләнгән тиҙлекте арттырған.


Халыҡ риза түгел | ГТРК «Башкортостан» — Новости Уфы и РБ\nХалыҡ риза түгел\n06 ноября 2018 — 16:11\nӨфө ҡалаһының Менделеев урамында йәшәүселәр коммуналь хужалыҡ хеҙмәткәрҙәрен сәбәпһеҙ аҡса йыйыуҙа ғәйепләй.\nКүп ҡатлы йорттарҙың береһендә көн итеүселәр коммуналь хужалыҡ өсөн түләнә торған квитанцияла тик торғандан тағы ла бер пункт барлыҡҡа килгәнгә зарлана. 44 йыл ғүмерен ошо өйҙә үткәргән Зәйтүнә Вәлиева, бындай хәл элек булғаны, юҡ ине, ти. Аптыраған халыҡ ҡайҙа ғына мөрәжәғәт итеп ҡарамай, тик юҡҡа ғына.\nБында йәшәүселәрҙең күбеһе хаҡлы ялдағылар. Әлбиттә яңы графала барлыҡҡа килгән 800 һум ярайһы ғына кеҫәгә һуға, ти улар. Квитанцияларҙа халыҡ менән кәңәшләшеп тормайынса хаҡтарҙың артып килеүе йортта йәшәүселәрҙә ризаһыҙлыҡ тыуҙырҙы. Сөнки элек был йортта йәшәүселәр газ ҡоролмаларын тикшереүгә йылына 10 мең һум түләһә, хәҙер инде йылына 130 мең һум аҡсаны сығарып һалырға кәрәк.\nТорлаҡ-коммуналь хужалыҡ идаралығы хеҙмәткәрҙәре әйтеүенсә, һуңғы йылдарҙа газ арҡаһында шартлауҙар күбәйеүгә бәйле, ҡағиҙәләр ҙә ҡатылана. Шуға ла бындай тикшереүҙәр өс йылға бер тапҡыр үткәреләсәк.\n3 из 790


«Изгелек ҡыл» социаль хәрәкәте ағзалары тарафынан ойошторолған сара сағыу сығыштар менән байытылды. Бағыусылар интернатта йәшәүселәргә мул бүләктәр ҙә алып килгән.\nӘлмира Ханова, Көҙәй өлкәндәр һәм мөмкинлектәре сикләнгәндәр өсөн йорт-интернаты директоры: «Беҙ был бағыусылар менән күптән түгел генә танышһаҡ та бик ҡәнәғәтбеҙ. Улар тиҙ арала күләмле проекттарға тотондо. Беҙгә сағыу концерт ҡуйҙылар, бүләк тараттылар».\nКонцертта баш ҡаланың ижади коллективтары ҡатнашты. Хәйриә ярҙамын Зорге урамының бишенсе йортонда урынлашҡан һаҡлыҡ банкы бүлеге хеҙмәткәрҙәре лә күрһәтте. Улар мохтаждарға шәхси гигиена әйберҙәре һатып алған. Дим тимер юл станцияһы хеҙмәте вәкилдәре артистарға транспорт бүлгән.\nДарья Акалелова, «Изгелек ҡыл» социаль хәрәкәте етәксеһе:\n«Беҙ үҙ эшебеҙҙе концерт ҡуйыуҙан башланыҡ. Бында йәшәүселәр үҙен өйҙәге кеүек хис итһен өсөн киләсәктә интернаттың тирә-яғын кәртәләп, йәшелсә-емештәр үҫтереү өсөн баҡса булдырасаҡбыҙ».


Ҡар бабайҙар күргең килһә… | Йәншишмә\nНаписал в 10 января 2018, 15:47\nБелем усағына килгән ҡунаҡтарҙы көн һайын ҡар бабайҙарыбыҙ ҡаршы алып торҙо. Үҙеңде хатта улар илендә һымаҡ хис итеп китәһең. Яһау өсөн кем нимә генә ҡулланмаған: мамыҡ, шар, аҡ ватман, картон… Һәр синыф береһенән-береһе уҙҙырырға тырышты. III «Б» менән VIII «Б» синыфтарының эштәре бер тапҡыр файҙаланыла торған стакандарҙан тора. Был ҡыҙыҡ та, мауыҡтырғыс та ҡул эшендә I «А», I «Б», I «Г», III «А», III «Г», V «В», VI «А», VI «Б», VI «В», VII «А», VII «В», IX «А» һәм IX «В» синыфтары әүҙем ҡатнашты. Ябай ғына әйберҙән дә шундай матур, үҙенсәлекле күңелде күтәреп тороусы ҡар бабайҙар эшләгән уҡыусыларға, уларҙың синыф етәкселәренә рәхмәт.\nКемдең ҡар бабайҙар илендә булғыһы килә, беҙгә рәхим итегеҙ!\n« Яңы исемдәр асыла\nИнвалид балаларҙы ҡотланыҡ »


Йорт йәшәргә яраҡһыҙ | ГТРК «Башкортостан» — Новости Уфы и РБ\nЙорт йәшәргә яраҡһыҙ\n25 апреля 2018 — 15:24\nӘлшәй районында йәшәүсе Бөйөк Ватан һуғышы ветераны Асия Ғилманова өйөнә капиталь ремонт эшләүҙәрен үтенә. Тыл ветераны донъя көткән йортҡа яҡынса алтмыш йыл элек нигеҙ һалынған. Улы урындағы район хакимиәтенә, прокуратураға ғариза яҙғас, махсус комиссия йортто тикшерә һәм авария хәлендә түгел тип таба.\nАсия Ғилманова Бөйөк Ватан һуғышының бөтә михнәттәрен, ауырлыҡтарын күреп үҫкән. Яҡты киләсәк өсөн көрәшеүҙә үҙ көсөн һалған ханым оло йәштә түбәһе төшөргә торған өйҙә йәшәрмен, тип һис уйламаған. Йорттоң яйлап нигеҙе убыла, яҙғыһын баҙын һыу баҫа, диуары аҡтарыла. Әсәһен өйҙә яңғыҙ ҡалдырмаҫ өсөн икенсе ҡаланан улы ҡайтып донъя көтөшә.\nАсия Мөҙәрис ҡыҙы йәшәгән был йорт бер ваҡытта ла капиталь ремонт күрмәгән. Уның улы торлаҡ кәрәк-яраҡтарын эшләй, әммә алтмыш йылға яҡын торған ҡыйыҡ арҡаһында өй емерелергә тора.Улы Сәғит Ғилманов һүҙҙәренсә, өйгә хәҙер ремонт эшләүҙән файҙа юҡ. Сөнки нигеҙҙең төшә башлауы арҡаһында, өй яйлап ергә ултыра.\nЙорттоң эсендә лә йөрөүе ҡурҡыныс. Ике йыл элек беҙҙең ижади төркөм был ғаилә тураһында сюжет төшөрөп күрһәткәйне. Сәғит Ғилманов район хакимиәтенә, прокуратураға өйҙө авария хәлендә, тип әллә күпме ғариза яҙһа ла, махсус комиссия уны һаман кире ҡаға.Ғилмановтар ғаиләһе йәшәгән йорт ике бүлмәле. Бер бүлмәһендә хужалар үҙ ҡулдары менән ремонт эшләгән. Шуға ла район хакимиәте өйҙө таушалғандар рәтенә индереп булмай, тип белдерә.\nӨйҙө авария хәлендә тип табыу өсөн тыл ветераны Асия Ғилмановаға торлаҡ шарттарын яҡшыртыуға мохтажтар исемлегенә сиратҡа баҫырға кәрәк. Сәғит Ғилманов әйтеүенсә, ул әсәһе исеменән 2014 йылда уҡ ғариза яҙған. Әммә урындағы хакимиәте ғаризаны Ғилмановтар ғаиләһе быйыл апрель башында ғына килтерҙе, тип белдерә. Тиҙҙән яңы комиссия килеп йортто тағы ла бер тапҡыр тикшерергә тейеш.


Һуғыш михнәттәре аша хыял артынан\nДүртөйлө районынан Кәшфелғилем Ғәҙелшин үҫмер саҡтан юғары белемле режиссер булырға теләй. Моратына ирешер өсөн егет Мәскәүҙәге театр сәнғәте институтына уҡырға инә. Әммә оҙаҡ лекцияларҙа ултырырға тура килмәй, бер нисә айҙан һуң фашистик көстәр илгә ҡаршы аяуһыҙ операция башлай.\nКәшфелғилем Ғәҙелшин миҙалдар сыңы аҫтында ҡәһәрле һуғыш йылдарын, яуҙаштарын хәтеренә ала. Бөйөк Ватан һуғышында уҙаман авиация полкында хеҙмәт итә, ул осорҙағы хәрби самолеттарҙың деталдәрен әле лә онотмаған. Бала саҡтан аслыҡ михнәттәре аша үткәнгәлер, фронттағы ауырлыҡтарҙы, яраларҙы ла ғорур күтәрә һалдат. Ни тиһәң дә, әҙерлеге көслө була. Дүртөйлө егете алдан уҡ ҡулына ҡорал аласағын белә.\nБыл теләк, ысынлап та, бойомға аша. Мәскәүҙәге театр сәнғәте институтына режиссерлыҡ йүнәлеше буйынса яңы ғына уҡырға ингән егетте хәрби-техник училищеға ебәрәләр. Авиация механигы һөнәрен үҙләштергәндән һуң, фронт һыҙығына баҫа. Кәшфелғилем Ғәҙелшин хәрби самолеттарҙы ремонтлау менән шөғөлләнә. Ҡайһы бер техникаға Өфө моторҙар предприятиеһының двигателдәрен ҡуйҙыртыуға ла ирешә ул. Сталинград, Курск дуғаһындағы алыштарҙа ҡатнашып, Берлинға тиклем барып еткән уҙаман Еңеү көнөн дә яҡшы хәтерләй.\nТыуған яғына ҡайтҡас, ул яратҡан эше - режиссура менән шөғөлләнә башлай, республикала ғына түгел, күрше төбәктәрҙә лә театр сәнғәтен, телевидениены үҫтереүгә тос өлөш индерә. БАССР-ҙың атҡаҙанған сәнғәт эшмәкәре тигән маҡтаулы исемгә лайыҡ була. Хаҡлы ялға сыҡҡас та эшһеҙ ултырмай, йәмәғәт эштәрендә әүҙем ҡатнаша.\nКәшфилғилем Ғәҙелшин тормоштоң һәр минутын ҡәҙерләй. Йөҙ йәшкәсә йәшнәп йәшәргә хыяллана ул. Оҙон ғүмерле булыу сере лә ябай - яратҡан кешеләренең һәр ваҡыт янында булыуы.


Батырлығы – мәңге хәтерҙә\n28 Март 2020, 07:43\nБелорет районының Шығай мәктәбенә Советтар Союзы геройы Шаһи Ямалетдиновтың исеме бирелде Белорет районының Ш. Ямалетдинов исемендәге Шығай урта мәктәбендә башҡорт теле уҡытыусыларының район-ҡала кимәлендәге конференцияһы үтте: “Батырлығы – мәңге хәтерҙә” тип аталған сара белем усағына Советтар Союзы Геройы Шаһи Ямалетдин улы Ямалетдиновтың исеме бирелеүгә, Хәтер һәм дан йылына арналды.\nСараға юғары категориялы башҡорт теле уҡытыусыһы, электән таныш булған Гөлсөм Йылҡыбаева алдан уҡ саҡырып ҡуйғас, ҡыуанып юлға сыҡтым. Кеше кеүек тыныс ҡына елдереп бар ҙа ет бит инде, әммә теле тик тормаған навигатор бер туҡтауһыҙ “һулға борол” да “һулға борол” тип ныҡышҡас, асфальт буйлап килгән ерҙән ҡырҡа һулға боролоп, ауылға индем. Инеп барған саҡта уҡ, был юлдан машина йөрөгәнгә оҡшамаған, тип аптырап та өлгөрмәнем, дөбөр-шатыр тәрән тәгәрмәс юлына барып та сумдым. Ни алға, ни артҡа китеп булмай, машина һулға ҡыйшайып, тамам ҡорһағына ултырҙы. Водитель яғынан ишекте асып сығып та булмай – көрт тәҙрәне тулыһынса тиерлек ҡаплаған. Ни эшләргә белмәй ултырғанда, күҙгә бер үҫмер салынды: ул һалмаҡ ҡына баҫып, машинаны төрлө яҡтан ҡарап сыҡты, алдан да, арттан да ятып уҡ ҡараны, шунан миңә пассажир яғынан сығырға ымланы. Ҡыҫыла-ҡыҫыла килеп сыҡтым. Үҫмер туғыҙынсы синыф уҡыусыһы Сабур Әбүталипов ине. Бер аҙҙан ул көрәк алып сығып, машинаны ҡар аҫтынан таҙартырға тырышты, әммә тырышлығы бушҡа булды. Ул арала Гөлсөм, мине юғалтып, шылтыратты. Үҙемдең батып ултырыуым хаҡында әйткәс, хәҙер ярҙам ебәрербеҙ, тине. Мәктәп директоры Исмәғил Әбүталиповҡа минең бәләгә тарығанды һөйләп, ул ир-егеттәрҙе ярҙамға йүнәлтте. Улар килеү менән үк, машинаңды йә “Нива”, йә трактор менән генә һөйрәтеп сығармағанда, тиһәләр ҙә, барыбер күмәкләп (Сабурҙың атаһы ла ярҙамға сығып) этеп ҡаранылар. Тик машина ҡар тотҡонлоғонан сығырға ашыҡманы. Ә мәктәптә бит конференция башланды! Минһеҙ! Теләһә нимә эшләгеҙ, әммә, зинһар, сара тамамланғансы автомобилде сығарығыҙ инде, тигән үтенес-нәсихәт менән ҡуша машинаның асҡысын уҡытыусы Айгиз Ҡанафинға тапшырҙым да йәйәү мәктәпкә саптым. Унда мине барыһы ла ҡолас йәйеп ҡаршы алды, рәхмәт төшкөрҙәре, һәм яңылыш “Тасуири һөйләү” конкурсы булып ятҡан кабинетҡа индереп ебәрҙеләр. Бер генә уҡыусының илһамланып шиғыр һөйләгәнен ишетеп ҡалдым, мине икенсе ергә – “Проект эше”нә оҙаттылар. Ғилми эштәрҙе яҡлау барған кабинетта, ниһайәт, Гөлсөм Урал ҡыҙы, Гөлсинә Сәхәүетдинова менән күрешелде һәм, машинам нисек ҡарға сумһа, шулай уҡ башкөлләй эшкә сумылды.\nҘурҙан ҡубып үткәрелгән, ойоштороу эшендә бөтөн мәктәп коллективы ҡатнашҡан конференция барышында уҡыусылар “Тасуири һөйләү” һәм “Проект эше” ижади бәйгеләрендә көс һынашты, шулай уҡ конкурсҡа ебәрелгән иншаларға һәм һүрәттәргә лә йомғаҡ яһалды. Иң ауыр, ҡатмарлы бәйге, әлбиттә, ғилми эштәр конкурсы булды. Ғилми эште яҙыр алдынан тәүҙә мәғлүмәт туплау фарыз: кешеләр менән осрашып әңгәмәләшеү, баҫмаларҙан, музейҙарҙан, архивтарҙан белешмәләр эҙләү. Артабан тупланған мәғлүмәттәрҙе тәртипкә килтереп, анализлап, ҡағыҙ битенә төшөрөү талап ителә. Иң һуңында шул эшеңде кем алдындалыр яҡларға ла кәрәк. Әгәр тәүге ике этапты уҡыусылар башлыса өлкәндәр ярҙамы менән атҡарып сыҡһа, өсөнсө этабында улар тик үҙҙәренең генә көсөнә, аҡылына, хәтеренә таяна ала. Ҡырҡмаһа ҡырҡ кеше һиңә ҡарап, һәр һүҙеңде иғтибар менән тыңлап ултырғанда, тулҡынланыуҙан белгәнеңде лә онотоуың ихтимал. Шуға ла был конкурста төплө аҡыллы ҡыйыуҙар ғына ҡатнашырға йөрьәт итә алалыр, тим. Шығайҙа һигеҙ уҡыусы ғилми эшен конкурсҡа килтергәйне. Һәр эш Хәтер һәм дан йылына бағышланып, уҡыусылар Бөйөк Ватан һуғышы геройҙары һәм тыл ветерандары хаҡында йыйған мәғлүмәттәре менән таныштырҙы. Мәҫәлән, Мәхмүт ауылынан 7-се синыф уҡыусыһы Азамат Хафизовтың өс олатаһы Бөйөк Ватан һуғышында ҡатнашҡан: Ғибәт Зиннәт улы Йәғәфәров, Ғәни Әбделғәни улы Ҡолбирҙин, Ғәлимйән Алсынбай улы Хафизов. “1926 йылда Белорет районы Үҙәнбаш ауылында тыуған Ғәлимйән олатай 1942 йылда үҙ теләге менән һуғышҡа китеп, 1944 йылда хәбәрһеҙ юғала”, – тип һөйләне Азамат. Исмаҡай мәктәбенән Ангелина Ҡужаҡова – яугир Ғәли Усман улы Ғәниев, Үткәл мәктәбенән Гөлсинә Йомағужина Ырыҫйән Ғәлиастанов тураһында бәйән итте. Белорет лицей-интернаты уҡыусыһы Розалина Байымова “Улар еңеү яуланылар” тип аталған эше менән олатаһы Сәйфулла Фәттәх улы Ирғәлиндың тормош юлын байҡаны. Асы урта мәктәбенең 6-сы синыф уҡыусыһы Гөлнәзирә Саҙретдинова “Бөйөк Ватан һуғышында ҡатнашыусы ветеран-уҡытыусылар” тигән күләмле эше менән һоҡландырҙы. Ҡаһарман мәктәбенән Уралиә Мусина, Сермәндән Элина Хәтмуллина ла ҙур эш башҡарғайны. Шығай мәктәбенең 10-сы синыф уҡыусыһы Айсилә Нурмөхәмәтованың эше, әлбиттә, Советтар Союзы Геройы, 2-се Украина фронтының танк батальоны орудиеһы командиры, гвардия старшинаһы Шаһи Ямалетдин улы Ямалетдинов хаҡында ине.\nГерой тураһында айырым яҙмау яҙыҡ булыр: 1914 йылдың 20 апрелендә Белорет районының Шығай ауылында крәҫтиән ғаиләһендә тыуған Шаһи Ямалетдин улы, етенсе синыфты тамамлағас, 1934 йылда Белорет районы халыҡ мәғарифы бүлеге янындағы уҡытыусылар курсында уҡый. 1936 – 1938 йылдарҙа Ҡыҙыл Армия сафында хеҙмәт итә. 1939–1940 йылдар арауығында Шығай ауыл советы секретары, рәйесе булып эшләй. 1941 йылдың октябрь айында Башҡорт АССР-ының Белорет районы хәрби комиссариаты тарафынан Ҡыҙыл Армия сафына саҡырыла. 1942 йылдан башлап Көньяҡ-көнбайыш һәм 2-се Украина фронтында хеҙмәт итә. Ул Чехословакияны азат иткәндә батырлыҡ ҡылып, тарихта ҡала: 1945 йылдың 18 апрелендә Брно ҡалаһына рейд ваҡытында уның танкы дошмандың 2 танкыһын һәм 3 танкыға ҡаршы тубын юҡ итә. Экипаж командиры һәләк булғас, Шаһи Ямалетдинов етәкселекте үҙ өҫтөнә ала. Весёлки тип аталған ауыл янында илбаҫарҙарҙың йәнә 3 бронялы машинаһы юҡҡа сыға. Үҙенең ҡыйыулығы, тәүәккәллеге менән Шаһи Ямалетдинов батальон командалығы ҡуйған бурыстарҙы теүәл үтәй. Хәрби бурыстарҙы атҡарғандағы ҡаһарманлығы һәм батырлығы өсөн 1946 йылдың 15 майында Шаһи Ямалетдинов Ленин ордены һәм “Алтын Йондоҙ” миҙалына, шулай уҡ Советтар Союзы Геройы тигән исемгә лайыҡ була. Гитлер Германияһын тар-мар иткәндән һуң ҡыйыу танкист милитаристик Японияға ҡаршы һуғышта ла ҡатнаша. Ғүмере ахырынаса ауылында уҡытыусы булып эшләгән Герой 1968 йылдың 28 майында донъя ҡуя. Уны тыуған ауылы Шығайҙа ерләйҙәр. Белорет ҡалаһында ҡаһарманға бюст ҡуйылған. Шаһи Ямалетдиновтың иҫтәлегенә 1990 йылдан бирле районда еңел атлетика эстафетаһы үткәрелә, Шығай ауылының үҙәк урамына уның исеме бирелгән. 2014 йылда Шығай мәктәбендә мемориал таҡтаташ ҡуйылған. 2019 йылдың 12 декабрендә Шығай урта мәктәбенә геройҙың исеме бирелә. Был – белем усағы өсөн күптән көтөлгән, иҫтәлекле, тарихи ваҡиға.\n– Мәктәпкә герой исемен биреү ниәте үткән быуаттың 90-сы йылдарынан алып бар ине, – тип мәктәп директорының урынбаҫары Зилә Сәйфуллина тулҡынланыуын йәшермәне. – Шөкөр, теләгебеҙ тормошҡа ашты. Ғорурлыҡ тойғоһо менән һуғарылып үтте бөгөнгө тулҡынландырғыс сара.\nКонкурста ҡатнашыусы балалар өсөн дә сара тулҡынландырғыс булды, сөнки уларҙың ижади эштәре баһаланды. “Проект эше” бәйгеһендә 5 – 8 синыфтар араһында Ангелина Ҡужаҡова, Азамат Хафизов, Розалина Байымова, 9 – 11-селәр араһында Гөлсинә Йомағужина, Айсилә Нурмөхәмәтова, Уралиә Мусина еңеүселәр булып танылды. Иншалар конкурсында Айлина Камалетдинова (Мәхмүт), Айгөл Фәтҡуллина (Исмаҡай), Зиннур Ғәлимов (Бриштамаҡ) һәм Мирас Вәлиуллин (Мәхмүт мәктәбе), Айсилә Нурмөхәмәтова (Шығай), Рәмилә Динисламова (Белорет лицей-интернаты) дипломдар менән бүләкләнде. Тасуири һөйләү конкурсында Солтан Мансуров (Белорет лицей-интернаты), Гөлминаз Хафизова (Шығай), Илнур Ғәлимов (Бриштамаҡ) һәм Рәмилә Динисламова, Гөлсинә Йомағужина (Үткәл), Эльза Ҡорманаева (Мәхмүт) еңде. Һүрәттәр конкурсында Динара Һибәтова (Шығай), Камилла Шәрипова (Асы), Айгизә Мөхәмәтйәнова (Сермән), Рәфилә Хафизова (Исмаҡай), Аделина Рәхимова (Мулдаҡай), Фидан Ғәйнетдиновтың (Бриштамаҡ) һүрәттәре юғары баһа алды. Уҡыусыларҙы әҙерләгән башҡорт теле һәм әҙәбиәте уҡытыусылары Әлиә Ғәниева, Гүзәл Мусина, Илүзә Хәлилова, Нурсилә Йомағужина, Рәсилә Ғәниева, Нияз Хөсәйенов, Әнисә Хәйбуллина, Нәсимә Шәғәлинаға Рәхмәт хаттары тапшырылды.\nМәктәп музейы менән танышып, төшкө ашты ашағандан һуң еңеүселәрҙе тәбрикләп, сара өсөн төп яуаплылыҡты үҙ өҫтөнә алған З. Үтәғолов исемендәге премия лауреаты, Шығай урта дөйөм белем биреү мәктәбенең юғары категориялы башҡорт теле һәм әҙәбиәте уҡытыусыһы Гөлсөм Йылҡыбаеваға, конференция эшендә йүгереп йөрөп ҡатнашҡан берҙәм уҡытыусылар коллективына рәхмәт уҡып таралыштыҡ. Юғары кимәлдә ойошторолғас, сара күҙ асып йомғансы үтте лә китте.\nӘйткәндәй, был ваҡытҡа Айгиз Ғәзиз улы машинаны ярҙамсыл Шәфҡәт Мәғәфүров менән сығарып, мәктәп янына килтереп ҡуйғайны. Шуға ла бынан ары Шығайға һис бер ҡурҡыуһыҙ, киреһенсә, оло теләк менән йөрөлөр инде: унда Советтар Союзы Геройы Шаһи Ямалетдиновтың үҙ эшен яратҡан, һәр сараны ла һоҡланғыс итеп уҙғарған, татыу, берҙәм, бына тигән дан яҡташтары йәшәй – бәлә-ҡазаға тарығаныңда һис тә ярҙамһыҙ ҡалдырмаясаҡтар.


КӨС ҺАЛҒАНҒА ҮС ҺАЛЫП БУЛМАЙ\nКисәге "ТАҢ"да Таңһылыу Баһауетдинованың "Вандалдар ҡайҙан барлыҡҡа килә?" тигән мәҡәләһен уҡып, байтаҡ уйға сумып йөрөлдө. Өләсәйемдең:"Көс һалғанға үс һалып булмай", -тигән аҡыллы һүҙҙәре иҫкә төштө. Берәй эш эшләр булһаҡ:" Ашағанда ла, эшләгәндә лә ҡулдарҙың күп булыуы яҡшы, әйҙә, бергәләп эшләйек: көс һалғанға үс һалып булмай ул", -ти ҙә ҡабатлай торғайны\nКисәге "ТАҢ"да Таңһылыу Баһауетдинованың "Вандалдар ҡайҙан барлыҡҡа килә?" тигән мәҡәләһен уҡып, байтаҡ уйға сумып йөрөлдө. Өләсәйемдең:"Көс һалғанға үс һалып булмай", -тигән аҡыллы һүҙҙәре иҫкә төштө. Берәй эш эшләр булһаҡ:" Ашағанда ла, эшләгәндә лә ҡулдарҙың күп булыуы яҡшы, әйҙә, бергәләп эшләйек: көс һалғанға үс һалып булмай ул", -ти ҙә ҡабатлай торғайны.\nМин, бала ғына аҡылым менән, уның был һүҙҙәрен ысын асылында аңлап бөтмәй инем, әммә күмәк эштең файҙалы икәненә төшөнөп үҫтек: өләсәй беҙҙе муйылға алып китер, әммә ағасын быстырмаҫ-йыҡтырмаҫ, эйелтеп тирҙерер ине, колхоз баҫыуына симешкәгә барғанда ла бөтә яланды тапатмай, бер һуҡмаҡтан ғына үткәрер ине, дарыу үләндәрен йыйғанда ла, орлоҡҡа ҡалһын, тип, вис һыпыртмаҫ ине... Ошо бит үҙе тәрбиә булған.\nТағы: ҡыш етһә, беҙ, үҙебеҙҙең урам балалары, үҙебеҙгә һырғалаҡ (трамплин менән) яһап алыр инек. Кистән ҡотоҡтан һыу ташып ҡойоп, һырғалаҡтың йөҙөн туңдырып ҡуябыҙ. Ситенән киртеп "һикәлтә" яһайбыҙ - еңел менер өсөн. Берәү ҙә һырғалаҡты боҙмай, сөнки ул күмәк көс менән эшләнә. Аҙаҡ рәхәтләнеп шыуабыҙ - күмәк көстөң емеше татлы!\nЯңы йылға шыршыны ла мәктәптең (башланғыс мәктәптә 3-сө класс була инде) өлкәнерәк класс малайҙары йә уҡытыусы ағай, йә берәй оло кеше менән үҙҙәре урмандан көрт йырып барып ала, беҙ уны ҡағыҙҙан сынйырҙар эшләп (елем булмаһа, кәртүк менән йәбештереп) ярышып-ярышып биҙәй инек. Күмәк көс менән эшләнгәс, шыршының тәсәйҙәренә лә теймәйҙәр ине. Бына бит тәрбиә ҡайҙа булған!\nБыны ниңә яҙам һуң? Хәҙер бит балаларға бөтә уңайлыҡты, матурлыҡты ололар булдыра. Ҙур аҡса, көс түгеп. Тегеләргә уйларға, көс һалырға ла түгел. Эйе, балалар - беҙҙең киләсәк, уларға бөтә нәмә яҡшы булырға тейеш. Әммә ошондай эштәрҙә улар үҙҙәре лә ҡатнашһа, һис юғында тамаша ҡылып торһа, әлеге вандализмға барырҙар инеме икән?\nЗакон ҡушмай, улай ярамай, тиерһегеҙ. Закон бит вандализм ҡылырға ла ҡушмай. Бала тәрбиәләгәндә файҙа бирер алымдарҙың бөтәһен ҡулланыу шарт. Бөгөнгө балаларға иң етешмәгән нәмә - ЭШ. Уйнап, уйлап та эш эшләтергә, эштә ҡатнаштырырға мөмкин. Һис юғында анау боҙ ҡаласығын ағай-атайҙар эшләгәндә бына матурлыҡ шулай тыуа, тип, экскурсияға алып килергә булалыр баҡса, мәктәп балаларын.\nКүмәкләп тәрбиәләйек, бер тәрбиәсе, уҡытыусыларға һылтанмайыҡ, киләсәкте тәрбиәләү - дөйөм эш.


Рәмзил Күсәрбаев Башҡортостандың төҙөлөш һәм архитектура министры итеп тәғәйенләнде // Сәйәсәт | новости башинформ.рф\n15:15, 3 декабря 2020 Сәйәсәт\nРәмзил Күсәрбаев Башҡортостандың төҙөлөш һәм архитектура министры итеп тәғәйенләнде Фото: Башҡортостан Башлығының матбуғат хеҙмәте\nБашҡортостан Башлығы Радий Хәбиров Рәмзил Күсәрбаевты республиканың төҙөлөш һәм архитектура министры итеп тәғәйенләү тураһында указға ҡул ҡуйҙы. Быға тиклем ул ведомство башлығы вазифаһын башҡарыусы булып эшләне.\nРәмзил Күсәрбаев 1977 йылдың 9 майында Туймазы районы Ғәфүр ауылында тыуған. Октябрьский коммуналь-төҙөлөш техникумын, Өфө дәүләт нефть техник университетын тамамлаған.\nХеҙмәт эшмәкәрлеген 1996 йылда «Ауыл төҙөүсеһе» бәләкәй предприятиеһында ташсы булып башлай.\n2001-2002 йылдарҙа – «Октябрьскнефть» идаралығында ташсы, мастер.\n2004-2005 йылдарҙа – «Октябрьскнефть» идаралығында инженер.\n2005-2006 йылдарҙа – «Башнефть-Өфө» йәмғиәтенең Октябрьский нефть һәм газ сығарыу идаралығында инженер.\n2006-2011 йылдарҙа – «Нефтестроймонтаж»дың Октябрьский идаралығында директор вазифаһын башҡарыусы, директор.\n2011-2013 йылдарҙа – «Нефтестроймонтаж»дың Приют идаралығында Серафимовка төҙөлөш-монтаж цехы начальнигы урынбаҫары.\n2013-2016 йылдарҙа – Туймазы районы хакимиәте башлығының сәнәғәт, төҙөлөш, бәйләнеш һәм инвестициялар буйынса урынбаҫары.\n2016-2020 йылдарҙа – Башҡортостан Республикаһының Капиталь төҙөлөш идаралығы етәксеһе.\n2020 йылда – Башҡортостан Республикаһының Төҙөлөш һәм архитектура буйынса дәүләт комитеты рәйесенең беренсе урынбаҫары, төҙөлөш һәм архитектура министры вазифаһын башҡарыусы.